Azərbaycan Respublikası Təhsil Nazirliyi

**BAKI BİZNES ÜNİVERSİTETİ**

**Kafedra:** «Beynəlxalq Iqtisadi Munasibətlər və Marketinq»

**Ixtisas:** Beynəlxalq Iqtisadi Munasibətlər

**BURAXILIŞ IŞI**

**Movzu: Birbaşa xarici investisiyalar və transmilliləşmə prosesinin muasir xususiyyətləri**

Kurs: IV

# Qrup: 520

Tələbə: Zabitov Ceyhun

Elmi Rəhbər: dos. Z.Ş.Kərimov

Kafedra mudiri: dos. Ş.H. Bəybala

Bakı – 2011

Plan

Referat

# Giriş

I Fəsil. Dunya təsərrufat sisteminin inkişafında birbaşa xarici investisiyaların əhəmiyyəti.

I.1. Kapital ixracının nəzəri-metodoloji aspektləri və müasir xüsusiyyətləri.

I.2. Birbaşa investisiyalar kapitalın beynəlxalq hərəkətinin müasir aparıcı forması kimi.

II Fəsil. Birbaşa xarici investisiyalar transmilliləşmə prosesinin tərkib hissəsi kimi.

II.1. Birbaşa xarici investisiyalar və dunya iqtisadiyyatında transmilliləşmə prosesi.

II.2. Transmilliləşmə prosesində TMK-lar və onların aparıcı rolu.

II.3. Azərbaycan iqtisadiyyatının dünya təsərrüfatı sisteminə qovuşmasında birbaşa investisiyaların yeri.

Nəticə və təkliflər.

Ədəbiyyat siyahısı

**Referat**

Birbaşa xarici investisiyalar nəticəsində stimullaşan transmilliləşmə prosesi hazırda dünya iqtisadi sistemində apardığı proseslərdən biri kimi çıxış edir. Son 20 il ərzində dünya təsərrüfatında birbaşa xarici investisiyaların həmçinin kəskin şəkildə artması nəticəsində transmilli iqtisadi sektorun genişlənməsi prosesi sür’ətlənir. Transmilliləşmə prosesini meydana çıxaran transmilli şirkətlər hazırda beynəlxalq istehsalın aparıcı qüvvəsi rolunu oynayırlar.

Buraxılış işinin əsas məqsədi birbaşa xarici investisiyalar və transmilliləşmə prosesinin nəzəri praktiki əsasıların tədqiqinə, prosesin dinamikasının analizinə yönəlmişdir. Birinci fəsildə ümumi kapitalın beynəlxalq hərəkətini prosesinin nəzəri əsasları, həmçinin birbaşa xarici investisiyaların meydana çıxmasının səbəbləri və müasir istiqamətləri məsələləri tədqiq olunmuşdur. Ikinci fəsildə isə transmilliləşmə prosesinin kompleks tədqiqi bu prosesin əsas aparıcı qüvvəsi olan transmilli korporasiyaların fəaliyyət məqsədləri və istiqamətləri, həmçinin Azərbaycan Respublikası iqtisadiyyatının dünya təsərrüfatı sisteminə inteqrasiyasında birbaşa xarici investisiyaların rolu və əhəmiyyəti məsələləri tədqiq edilmişdir.

Tədqiqat işində bir cox nəzəri ədəbiyyat mənbələrindən beynəlxalq təşkilatların (“UNCTAD; UN” və s.) hesabatlarından, Azərbaycan Respublikası Iqtisadiyyat Nazirliyinin ARDNŞ-nin mə’lumat mənbələrindən, həmçinin internet mənbələrindən (“Fianancial Times” qəzetin, elmi məqalələr və s.) istifadə edilmişdir.

**Giriş**

Dunya təsərrufatının müasir inkişaf mərhələsində ölkələrin iqtisadi artım templərinin sür’ətlənməsində birbaşa xarici investisiyaların rolu danılmazdır. Aydındır ki, birbaşa xarici investisiyalar ayrı-ayrı ölkələr üçün xarici dövlət borcu yaratmır və əksinə olaraq onun örtülməsi üçün əlavə vəsait mənbələri yaradır, istehsal və elmi-texniki kooperasiya vasitəsilə milli iqtisadiyyatların beynəlxalq təsərrüfata aktiv inteqrasiyasına münbit şərait yaradır. Ölkələrarasında birbaşa xarici investisiyaların həyata keçirilməsi nəticəsində müasir dünya iqtisadiyyatında transmilliləşmə prosesini meydana çıxaran iri transmilli şirkətlər – TMK-lar yaradılır.

Transmilliləşmə prosesini meydana cıxaran TMK-lar dünya təsərrüfatında yeni «güc mənbələri» olmaqla həm də beynəlmilləşmə prosesinin əsas aparıcı qüvvəsidir. Belə ki, müasir xarici iqtisadi fəaliyyətdəartıq ticarət deyil, mal və xidmətlərin istehsal və satışının bilavasitə xaricdə təşkil edilməsi dominant prosesdir: bu üsulla həyata keçirilən satış əməliyyatlarının həcmi ümumdünya maliyyələşdirilmişl və ixrac əməliyyatlarının həcmini qabaqlayır, ümumdünya ixracatının özü isə tədricən TMK-ın müxtəlif şö’bələri arasında aparılan firmadaxili ticarətə çevrilməkdədir.

Butun bunlardan belə bir nəticə cıxarmaq olar ki, TMK fəaliyyəti nəticəsində dünya təsərrüfatı beynəlmilləşərək vahid mal, xidmət, kapital, işçi qüvvəsi bazarına çevrilir. TMK-lar xarici ölkələrin iqtisadi resurslarına birbaşa çıxış imkanı əldə edir və öx kapitalı, istehsal birlikləri və sahibkarlaq bacarığını istehsalata cəlb edərək dünya səviyyəsində effektiv istehsal və satış şəbəkəsi yaradırlar.

**Fəsil 1. Dunya təsərrufat sisteminin inkişafında birbaşa xarici investisiyaların əhəmiyyəti**

**I.1. Kapital ixracının nəzəri-metodoloji aspektləri və müasir xüsusiyyətləri.**

- Kapital ixracının nəzəri-metodoloji aspektləri.

Iqtisadi ədəbiyyatlarda kapitalın beynəlxalq miqrasiyasını nəzəri cəhətdən izah edən ən’ənəvi və müasir nəzəriyyələr mövcuddur. Ən’ənəvi adlanan nəzəriyyələrə əsas e’tibarilə neoklassik, neokeyns və marksist konsepsiyaları, müasir nəzəriyyələrə isə TMK konsepsiyası, portfel investisiyalar nəzəriyyəsi, kapital qaçışı nəzəriyyəsi və s. aiddir.

Kapital ixracının neoklassik nəzəriyyəsi beynəlxalq ticarətin klassik nəzəriyyəsi əsasında inkişaf etmişdir. Belə ki, onun əsasını D. Rikardonun beynəlxalq ticarətin müqayisəli üstünlüklər prinsipi təşkil edir. Bu prinsipə istinad edərək klassik ingilis iqtisadçısı C.S. Nill XIX əsrdə ilk dəfə olaraq kapitalın ölkələrarası hərəkəti məsələləri ilə məşğul olmağa başladı. Rikardonun ardınca o, göstərdi ki, kapital ölkələr arasında gəlirlərinin qeyri-bərabərliyi səbəbindən hərəkət edir, hansı ki, bə’zi kapital cəhətdən zəngin olan ölkələrdə bu gəlirlərin enmə meylləri baş verir.

XIX əsrin sonu XX əsrin əvvəllərində ingilis iqtisadcıları, xüsusən də C.A. Hobson və C.Keyrns. C.B. Seyin istehsal amilləri konsepsiyasını BIM sisteminə və kapitalın beynəlxalq hərəkəti sferasına da aid etdilər. Keyrns neoklassik nəzəriyyə üçün beynəlxalq ticarət və kapitalın beynəlxalq hərəkətinin alternativliyi haqqında mühüm bir postulat ifadə etmişdir: müəyyən şərtlər daxilində istehsal amillərinin miqrasiyası beynəlxalq ticarəti əvəz edə bilər. Bu nəzəriyyə tərəfdarlarının, marjinalizmin əsasını qoyan K.Manqer, U.Cevons, E.Bem-Baverka tərəfindən əsası qoyulmuş son səmərəlilik amillərinə maraqları da buradan yaranmışdır.

Ingilis iqtisadcıları göstərdilər ki, istehsal amilləri BIM sistemində az mütəhərrikdilər (ölkədaxili mobillik səviyyəsindən fərqli olaraq) və bu səbəbdən də onların bu münasibətlər sistemində iştirakı çox da böyük deyil.

Neoklassik nəzəriyyə XX-ci əsrin I onilliyində E.Hekşer və B.Olin, R. Nurkse və K.Iverson tərəfindən təkmilləşdirilmişdir. Belə ki, Hekşer son fəydalılıq nəzəriyyəsinə əsasən istehsal amilləri qiymətlərinin beynəlxalq tarazlığının tendensiyasını formalaşdırmışdır. Bu tendensiya özünə həm beynəlxalq ticarət, həm də istehsal amillərinin beynəlxalq hərəkəti üzərindən yol açır ki, bu amillərin dəyər və miqdarları müxtəlif ölkələrdə bərabər deyil.

B.Olin isə beynəlxalq ticarət konsepsiyasında göstərirdi ki, istehsal amillərinin hərəkəti müxtəlif ölkələrdə onlara olan müxtəlif tələbatlarla bağlıdır: onlar səmərəliliyi aşağı olan ölkələrdən daha yüksək olan ölkələrə doğru hərəkət edir. Kapital üçün son səmərəlilik isə əsasən faiz stavkaları ilə müəyyən olunur. Olin həmçinin kapitalın beynəlxalq hərəkətinə tə’sir edən tamamlayıcı momentləri də göstərmişdir. Bunlara o, gömrük baryerlərini (əmtəə idxalına mane olur və xarici kapitalın ölkədaxili bazara girməsinə şərait yaradır), filialların kapital yatırımları coğrafi diversifikasiyasına can atması, xarici investisiya riskləri və onların bu əsasda təhlükəsiz və riskli tiplərə ayrılmasını aid etmişdir.

R.Nurkse kapitalın beynəlxalq hərəkətinin müxtəlif modellərini yaratmış və belə bir nəticəyə gəlmişdir ki, əmtəə eksportu sür’ətlə artan ölkədə əlavə kapitala tələbat yaranır və ölkə bu kapitalı idxal edir. Nurkse bu mütənasibliyin əksini də məqbul sayır. K. Iverson neoklassik nəzəriyyəyə yeniliklər gətirərək kapitalın beynəlxalq hərəkətinin iki səviyyəsini-real və tədiyyə balansının idarə edilməsi üçün tənzimedici səviyyələri fərqləndirir. O, həmçinin qeyd edirdi ki, kapitalın müxtəlif tipləri əsasən kapitalın köçürülməsi səbəbindən müxtəlif beynəlxalq mütəhərrikliyə malikdir. Hər bir ölkənin aktiv kapital ixrac və idxal edə bilməsi də məhz bu faktla izah olunur.

Neokeyns nəzəriyyəsi-bu nəzəriyyənin tərəfdarları kapitalın hərəkəti ilə ölkənin tədiyyə balansı arasında olan əlaqəni plana çəkirlər. Keyns özü göstərirdi ki, kapitalın hərəkəti tədiyyə balansında tarazlığın pozulması ilə əlaqədardır. Belə ki, ölkədə əmtəələrin ixracı onların idxalından artıq olduqda kapital ölkədən ixrac olunur və bu zaman dövlət müdaxiləsi labüddür. R.Harrod özünün «iqtisadi dinamika» modelində göstərir ki, kapital baxımından zəngin olan bir ölkədə iqtisadi artım tempi nə qədər aşağı olarsa, həmin ölkədən kapital axını tendensiyası bir o qədər yüksək olar. E.Domor ölkənin ticarət balansı və məşğulluq səviyyəsini təhlil edərək göstərirdi ki, ölkənin kapital ixracı onun xaricdəki investisiyalarından gələn gəlirlə daxili investisiyalardan gələn gəlirin münasibətindən asılıdır.

Əgər olkədə investisiyaların həcmi investisiya gəlirlərindən daha çox artırsa bu zaman ticarət balansı aktivdir. Əks halda ticarət balansı passivdir.

Neokeyns nəzəriyyəsi IEO-in Afrika, Asiya və Latın Amerikası ölkələrinin inkişafına etdikləri kömək siyasətinin əsasına çevrilmişdir. Çünki bu nəzəriyyəyə görə IEOÖ-ə kapital ixracı eyni zamanda onun həm ixracatçı ölkələrinin, həm də idxalçı ölkələrinin iqtisadi aktivliyinə təkan verir. Lakin onu da qeyd etmək lazımdır ki, IEOÖ-ə kapital axını böyük risk və digər maneələrlə qarşılaşır.

Umumilikdə goturdukdə neokeyns nəzəriyyəsinin bir sıra çatışmamazlıqları mövcuddur. Bu nəzəriyyə də neoklassik nəzəriyyə kimi makroiqtisadi təhlilə əsaslanaraq fərdi investorların fəaliyyətini nəzərə almır.

Marksist konsepsiya – bu konsepsiyanın banisi K. Marks kapital ixracının səbəbini onun ölkədə nisbi artıqlığını görür. Nisbi artıq kapital məvhumu altında o, elə kapital nəzərdə tuturdu ki, bu kapitalın ölkə daxilində istifadəsi gəlir normasının aşağı düşməsinə səbəb olur. Nisbi artıq kapital üç formada təzahür edir: mal, istehsal (artıq istehsal gücü və işçi qüvvəsi) və pul formasında. Ölkənin dünya kapitalizm sisteminə cəlb olunması və ilkin şərtlərin yaranmasının (istehsal infrastrukturu) ilə kapital ixracı baş verir. XIX əsrin sonunda monopoliyaların güclənməsi kapital ixracına təkan verdikdə V.I. Lenin bu prosesi kapitalizmin müasir mərhələsi, onun tipik əlaməti saymışdır.

Yeni marksist nəzəriyyə numayəndələri yuxarıda göstərilənlərlə yanaşı kapital ixracının daha bir neçə səbəbini göstərmişlər: istehsalın beynəlmilləşməsi, inhisarlar arasında rəqabətin güclənməsi, inkişaf templərinin artması (həm IEÖ-in, həm də IEOÖ-in xarici kapitala tələbatının artmasına səbəb olur).

Muasir TMK nəzəriyyələri: TMK-ların XX əsrin ikinci yarısında fəaliyyətlərinin sür’ətlə artması nəticəsində onlar iqtisadi nəzəriyyədə əsas diqqət mərkəzinə keçmişdir. Ilk dövrlərdə TMK-lar ancaq firma nəzəriyyəsi çərçivəsi daxilində öyrinilirdi, sonralar isə onlar üçün ayrıca müstəqil konsepsiyalar işlənib hazırlanmağa başlandı ki, onların da əsasında əsasən amerikan iqtisadçılarının ideyaları üstün mövqe tutur: S.Haymerin birbaşa investisiyaların xaricdə həyata keçirilməsi baxımından firmaların yerli rəqiblər arasında üstünlüyə malik olma zəruriliyi nəzəriyyəsi, R.Kouzun iri korparasiya daxilində spesifik bazarın mövcudluğu və R. Vernonun «əmtəənin həyat dövrü» konsepsiyası (bu konsepsiyayada o, TMK anlayışını xarici rəqiblərinə «zərbə» vurmağa çalışan milli inhisar kimi izah edir).

C.Helbreyt hesab edirdi ki, TMK-ların genezisi texnoloji səbəblərlə şərtlənir. Müasir istehsal XIX əsrə nisbətən daha mürəkkəb olduğundan onun reallaşması və xidmət firmalarından xaricdə mal-xidmət şəbəkəsi yaradılmasını tələb edir.

Marksist nəzəriyyəyə gorə TMK - istehsal beynəlmilləşməsi prosesində kapitalın təmərküzləşməsi və mərkəzləşməsinin nəticəsidir. TMK-ların əsas xüsusiyyəti - əmtəə və xidmətlərin xaricdə istehsalı, yə’ni birbaşa investisiyaların mövcudluğudur. Bu səbəbədən də TMK konsepsiyası çərçivəsində bir neçə birbaşa investisiya modelləri hazırlanmışdır:

1. Inhisarcı üstünlüklər modeli – bu model S.Haymer tərəfindən hazırlanmış və sonralar Ç.P. Kindleberqer, R.E. Keyvz, Y.C. Conson, R. Lakru tərəfindən inkişaf etdirilmişdir. Bu modelə görə xarici investor yerli investora nisbətən daha az əlverişli şəraitdə mövcud olur. O, ölkənin bazarını və konyunkturunu zəif bilir, geniş əlaqələri yoxdur, əlavə nəqliyyat xərcləri çəkir və risklə üzləşir. Bu səbəbdən də ona yerli rəqiblərə nisbətən əlavə inhisarçı üstünlük lazımdır ki, o, daha yüksək gəlir götürə bilsin. Bu gəlir inhisarçı rəqabət (bu nəzəriyyə E.Çembellin tərəfindən hazırlanıb) fəaliyyətində mövcud üstünlüklər hesabına investisiya riskinə görə əldə edilən mükafatdır.

Xarici investor ucun inhisarcı üstünlüklər məfhumuna -yerli əmtəə bazarlarında qeyri-mükəmməl rəqabət (əmtəə orijinal olduqda), resurslar bazarında qeyri-mükəmməl rəqabət (xarici firma mükəmməl texnologiyaya, böyük sahibkarlıq təcrübəsinə malik olduqda), xarici investisiyanın əlverişli dövlət tənzimlənməsi (xarici kapitala güzəştlər) və s. aiddir.

Inhisarcı üstünlüklər modeli inhisarçı rəqabət nəzəriyyəsinə uyğun olaraq birbaşa investisiyaların sür’ətli artım tempini – firmanın istehsalının kifayət qədər gəlirli səviyyədə saxlanılmasının yeni bazarlar sayəsində mümkünlüyü və əmtəələrin ixracında müxtəlif baryerlərin mövcudluğu ilə izah edir.

2. Əmtəənin həyat dovru modeli. Bu model amerika iqtisadcısı R. Verno tərəfindən firmanın artım nəzəriyyəsi əsasında hazırlanmışdır: yeni əmtəə 4 mərhələdə mövcud olur: Bazara çıxma, satışın artımı, yetkinlik, enmə dövrləri. Istehsalı yeni təşkil olunmuş firmaya aid əmtəələrin beynəlxalq həyat dövrü isə fərqlidir: I – yeni əmtəənin inhisarçı istehsalı və ixracı, II xarici rəqib firmalar tərəfindən analoji məhsulların istehsalı və bazara çıxarılması (ilk olaraq öz daxili bazarına), III Rəqiblərin üçüncü ölkələrin bazarlarına çıxması və məhsulun pioner ölkədən eksportunun azalması ( IV – Rəqiblərin pioner-ölkə bazarlarına çıxması).

Beynəlxalq bazarda yeni rəqiblərin meydana cıxması ilə firma yeni məhsulların istehsalına başlaya bilər. Ixrac təhlükəsi artdıqca firma həmçinin əmtəənin həyat dövrünün uzanması üçün xaricdə onun istehsalını təşkil edə bilər. Qeyd etmək lazımdır ki, artım və yetkinlik dövründə istehsal xərcləri aşağı düşür və bununla qiymətlərin enməsi və ixracın artması imkanları, həmçinin xarici istehsalın təşkili imkanları artır. Əmtəələrin eksportuna nisbətən istehsalın xaricdə təşkili nisbətən az dəyişən xərclər, gömrük baryerlərinin dəf edilməsi, xarici kompaniyalara asan rəqabət və s. səbəblərdən daha sərfəlidir.

3. Beynəlmilləşmə modeli. R. Kouzun iri korporasiyalarının daxilində onun bölmələri arasında olan və korporasiyanın filiallarının rəhbərləri tərəfindən idarəedilən daxili bazarların mövcudluğu haqqında nəzəriyyəsinə əsaslanır. Bu modelin yaradıcıları P. Bakli, M. Kesson, C. Makmanus, C. Danninq və s. hesab edirdilər ki, formal beynəlxalq əməliyyatların əksər hissəsini iri təsərrüfat- firmadaxili əməliyyatları təşkil edir.

4. Marksist model. Bu model də butov marksist konsepsiya kimi nisbi artıq kapital ideyasına əsaslanır.

5. Eklektik model. Birbaşa investisiyaların yuxarıdakı məhdud modelləri C. Danninqin eklektik modelinin yaranmasına gətirib çıxardı. Bu modelə görə firma 3 ilkin şərtin eyni vaxtda uyğun gəlməsi səbəbindən xaricdə məhsul və xidmət istehsalına başlayır (birbaşa investisiyalar həyata keçirilir): 1) Firma xarici ölkədə digər firmalara nisbətən spesifik üstünlüklərə malikdir. 2) Firma üçün bu üstünlüklərdən yerindəcə istifadə etmək daha sərfəlidir.(beynəlmilləşmə üstünlüyü) 3) Bə’zi istehsal resurslarının öz ölkələrdə olduğuna nisbətən daha effektiv istifadə olunması (yerdəyişmə üstünlüyü).

Muasir dovrdə eklektik model daha cox populyardır.

Portfel investisiyalar nəzəriyyəsi. Portfel investorları xaricdəki əsas üç moment maraqlandırır: 1) Xarici qiymətli kağızların gəlirlilik səviyyəsi. 2) Bu sahədə risklərin səviyyəsi. 3) Xarici qiymətli kağızlar hesabına öz qiymətli kağızlar portfelini diversifikasiya etmək marağı.

Bu 3 momentin kombinasiyası portfel investisiyaların iqtisadi və siyasi strukturunun tərəddüdlərinə daha çox meylli olmasını əsaslandırır.

Kapital qacışı nəzəriyyəsi. Digərlərinə nisbətən bu nəzəriyyə daha az inkişaf edib. D. Kaddinqton kapital qaçışının qısa müddətli kapitalın gizli idxal və ixracına aid edir. Digər iqtisadçıların fikrincə kapital qaçışı yerli kapital sahiblərinin kapitalının qeyri əlverişli investisiya iqlimi şəraitində hərəkətidir. Bu nəzəriyyəyə görə kapital ölkədən həm də ona görə «qaçır» ki, o həm də qeyri- qanuni yolla əldə edilir.

Kapital ixracının əsas səbəbi və ilkin şərti ölkədə kapital nisbi artıqlılığı, onun yığımıdır. Və o, sahibkar mənfəəti və ya faiz əldə etmək məqsədilə xaricə çıxarılır. Qeyd etmək lazımdır ki, daxili investisiya defisiti zamanı da kapital ixracı həyata keçirilə bilər. Bu amil hazırki şəraitdə də mövcud olsa da dünya təsərrüfatının beynəlmilləşməsi və qloballaşması, dövlət və təsərrüfat subyektlərinin milli və beynəlxalq maraqlarının çulğaması nəticəsində mürəkkəbləşmişdir.

90-cı illərə qədər dünyada sığorta şirkətlərində, pensiya investisiya və digər fondlarda akumlyasiya olunmuş, gəlir gətirmək üçün tətbiq sahəsi axtaran külli miqdarda rezerv kapitalı yarandı. 1995-ci ildə ABŞ-da yuxarıda sadalanan şirkətlərin aktivləri 8 trln.doll. təşkil edirdi. IEÖ-in kapital ixracı XX əsrin II yarısından intensiv surətdə artır. Onun köməyilə təkrar istehsalın ziddiyyətləri aradan qaldırılır, ixrac artırılır, nəticədə avadanlıqlara ölkə daxilində tələbat artır, həmçinin xidmət çoxalır, nəticədə gəlirlərin azalma tendensiyası neytrallaşdırılır, dünya iqtisadiyyatı problemləri həll olunur. Dünya təsərrüfatında kapitalın beynəlxalq hərəkətinə bir çox amillər tə’sir edir: Milli iqtisadiyyatda baş verən proseslər – əsasən istehsalın xüsusi çəkisinin azalması və xidmət sahələrinin xüsusi çəkisinin artması.

IEO-in milli iqtisadiyyatlarında istehsal və qeyri istehsal sahələrinin uyğun nisbətləri (40:60) beynəlxalq xidmət və malların mübadiləsi nisbətlərindən (17:83) xeyli artıq olduğundan artan daxili dəyişikliklər özünü beynəlxalq mübadilənin strukturunda və həcmində özünü göstərir (maliyyə resurslarının ötürülməsinə müvafiq olaraq). Qeyd etmək lazımdır ki, hazırda xidmət «ixracı» sür’ətlə artmaqdadır.

Proqnozlar gostərir ki, 2000-ci ildən, artıq ABŞ-da xidmət sahələrində çalışan işçi qüvvəsi 25% təşkil edəcək. Daha dinamik inkişaf edən digər sahələrə kosmik əlaqələr, maliyyə xidmətləri və kontor avadanlığı istehsalı, səhiyyə, rekreasiya xidmətləri və əyləncə, xarici turizm xidmətləri aiddir. Bütün bunlar iri ölkələrin e’maledici sənaye məhsullarının importundan asılılığın artmasına dəlalət edir. Digər ölkələrin «iqtisadi zirəkliyi» maliyyə resurslarının beynəlxalq hərəkətini sür’ətləndirməklə anoloji təmayüllər yaradır. Dünya təsərrüfat sistemində tarazlığın azaldılması məsələləri bu prosesə xüsusi dinamiklik gətirir. Bu məsələlər isə dövlət və beynəlxalq maliyyə təşkilatlarının birgə fəaliyyəti nəticəsində həll olunur, belə ki, onun artım templəri məhsul ixracı və həmçinin IEÖ-lərin 1980-90-cı illərindəki artım templərini keçmişdir. Kapital ixracının yuxarıdakı sür’ətli artımı fonunda onun beynəlxalq miqrasiyası da sür’ətlənir.

Kapitalın beynəlxalq miqrasiyası-kapitalın ölkələr arasında qarşılıqlı hərəkəti olub, sahiblərinə gəlir gətirir. Və ölkələrin çoxu kapitalın həm ixracatçısı, həm də idxalatçısı kimi çıxış edir: bununla da çarpaz investisiyalaşma prosesi baş verir.

Umumiyyətlə kapital ixracı üçün əsas səbəblər aşağıdakılardır:

1) Dunya təsərrufatının müxtəlif sahələrində kapitala olan tələb ilə onun təklifinin üst-üstə düşməsi.

2) Yerli əmtəə bazarlarının mənimsənilməsi və ya yenilərinin yaradılması imkanının mövcudluğu. Bu zaman kapital məhsulunun ixracına yol açmaq, ona tələbi stimullaşdırmaq məqsədilə ixrac olunur.

3) Kapital istiqamətlənmiş olkədə ucuz xammal və işci quvvəsinin movcudluğu (Məsələn: emaledici sənaye üzrə alman işçisinin dəyəri Tayvan işçisinin dəyərindən 4, braziliyalıdan-9, meksika və rusdan-54 dəfə artıqdır).

4) Kapitalı qəbul edən ölkədə stabil siyasi şərait, əlverişli investisiya iqlimi, azad iqtisadi zonalarda güzəştli investisiya rejimi və s.

5) Kapital istiqamətlənmiş olkədə «donor» olkədəkinə nisbətən daha aşağı ekoloji standartlar.

6) Muəyyən beynəlxalq korporasiyaların, məhsullara yüksək tarif və qeyri-tarif məhdudiyyətlər tətbiq edən III dünya ölkələrinin bazarlarına daxil olması həvəsi (Məsələn: Israil və Cənubi Koreya yapon avtomobillərinin idxalına qadağa qoyulub. Lakin ABŞ-da fəaliyyət göstərən yapon avtomobil müəssisələrinin məhsulları üçün belə məhdudiyyət yoxdur).

Hansı faktorlar kapital ixracını meydana çıxarır və onu stimullaşdırır?

1) Kapital ixracının hərəkətverici qüvvəsi olan, onu aktivləşdirən milli iqtisadiyyatların artan qarşılıqlı əlaqəsi və bağlılığı, istesalın beynəlmiləşməsi kapitalın beynəlxalq hərəkətinə güclü tə'sir göstərir. Kapital ixracı, əsasən də birbaşa investisiyalar istehsalın beynəlxalq səviyyəyə yüksəlməsini və beynəlxalq məhsulun yaranmasının əsas amilidir. Beynəlxalq məhsul - qlobal bazarda reallaşan məhsuldur. Bu məhsul vahid şəklə salınmış halda - unifikasiya edilmiş olur və coğrafi, milli və s. əlamətlərdən asılı olmayaraq reallaşır (avtomobil, təyyarə, elektronika məhsulları və s.)

2) Sənayenin beynəlxalq kooperasiyası. Hər hansı bir iri beynəlxalq korporasiya çərçivəsində ayrı-ayrı hüquqi müstəqil müəssisələr öz aralarında sahələrarası, texnoloji, detal ixtisaslaşması üzrə sıx əlaqələr yaradır ki, bu prosesi də kapitalın ixracı tə'min edir.

3) IEO-də iqtisadi artım tempini və məşğulluq səviyyəsini normada saxlamaq, sənayenin qabaqcıl sahələrini inkişaf etdirmək məqsədilə kapitalın cəlb olunması istiqamətində həyata keçirilən iqtisadi siyasət.

4) IEOO-investisiya iqtisadi yuksəliş əldə etmək məqsədilə həyata kecirdikləri iqtisadi siyasət.

5) Kapital axınlarını istiqamətləndirən və idarə edən, kapital ixracını stimullaşdıran beynəlxalq maliyyə təşkilatları.

6) Həmcinin ticarətin, elmi-texniki əməkdaşlığın inkişafına, investisiya cəlb olunmasının stimullaşdırılmasına səbəb olan gəlir və kapitala ikiqat vergiqoymanın qarşısını alan beynəlxalq sazişlər.

1970-ci illərin əvvəllərindən aktivləşən və getdikcə guclənən kapital bazarlarının beynəlmiləşməsi prosesi özünü bazar iqtisadiyyatlı ölkələr arasında kapitalın artan miqrasiyası prosesində büruzə verir: birbaşa və portfel investisiyaların həcmi artır, uzun müddətli və qısa müddətli kreditlərin, yevrovalyuta bazarlarında əməliyyatların miqyası getdikcə genişlənir və s.

BIM sistemində muhum yer tutan kapitalın beynəlxalq hərəkəti dünya iqtisadiyyatına mühüm tə'sir edir:

1) Dunya iqtisadiyyatının inkişaf templərini sür'ətləndirir. Kapital dünya miqyasında daha gəlirli sahələrə yatırılmaq və artırılmaq məqsədilə sərhəddən xaricə çıxarılır. Kapitalı idxal edən ölkələrdə isə o, istehsal kapitalının çatışmazlığı problemini həll etməyə yardım edir, investisiya qabiliyyətini artırır, iqtisadi artım tempini sür'ətləndirir.

2) Beynəlxalq əməkdaşlığı və beynəlxalq əmək bölgüsünü dərinləşdirir. Kapital ixracı BƏB-in inkişafı üçün əsas amillərdən biridir. Kapitalın ölkələrarası qarşılıqlı hərəkəti iqtisadi əlaqələri və əməkdaşlığı möhkəmləndirir, beynəlxalq ixtisaslaşma və kooperasiyanı dərinləşdirir.

3) Olkələrarası qarşılıqlı mal mübadiləsinin həcminin artmasına səbəb olur (həmçinin-beynəlxalq korporasiyanın filialları arasında aralıq məhsulların həcmini artırmaqla dünya ticarətinin inkişafını stimullaşdırır).

Dunya iqtisadiyyatının inkişafını stimullaşdıran kapitalın beynəlxalq hərəkəti eksport və import ölkələri üçün müxtəlif nəticələrə səbəb olur: Eksportçu ölkələr üçün bu nəticələr aşağıdakılardır:

-Xarici investisiyaların cəlb edilməsinə adekvat olmayan kapital ixracı bu ölkələrin iqtisadi inkişafını müəyyən qədər zəiflədir;

-Olkədə məşğulluğun səviyyəsinə mənfi tə'sir edir;

-Olkənin tədiyyə balansına pis tə'sir edir.

Kapital idxal edən olkələr ucun isə bunun musbət nəticələri aşağıdakılardır:

-tənzimlənən kapital importu iqtisadi inkişafa yonəldici tə'sir gostərir;

-olkədə yeni iş yerlərinin acılmasına səbəb olur;

-olkəyə yeni texnologiya, effektiv menecment gətirir, ETT-ni sur'ətləndirir.

-olkənin tədiyyə balansını yaxşılaşdırır.

Bunlarala yanaşı xarici kapital bir çox mənfi nəticələrə də gətirib çıxarır:

-Xarici kapital axını yerli kapitalın «hərəkətsizliyindən» istifadə edərək onu gəlirli sahələrdən «ayrı salır». Müəyyən şərtlər daxilində bu ölkə iqtisadiyyatının biryönlü inkişafına gətirib çıxara bilər ki, bununla ölkənin iqtisadi təhlükəsizliyi pozula bilər;

-tənzim olunmayan kapital axını ətraf mühiti təhlükə altında qoya bilər;

-kapital idxalı bə'zən keyfiyyətsiz malların yerli bazara daxil olması ilə də nəticələnir;

-borc kapitalının idxalı xarici dövlət borclarını artırır;

-beynəlxalq korporasiyaların transfert qiymətlərdən istifadəsi nəticəsində importçu ölkənin vergi və gömrük daxilolmalarını aşağı salır.

Kapitalın beynəlxalq hərəkətinin nəticələri hər bir ölkənin sosial-iqtisadi və siyasi məqsədlərində ifadə olunur ki, bu da həm IEÖ, həm də keçid iqtisadiyyatlı ölkələr də daxil olmaqla IEOÖ üçün müxtəlifdir.

Lakin butun hallarda yalnız mənfi nəticələr istisna olunmaqla müsbət amillərə ümüd bəslənməlidir. Dövlət siyasəti kapitalın beynəlxalq miqrasiyası kimi mürəkkəb və ziddiyyətli prosesdə proritet amilləri seçməklə kompramis variantlar axtarmalıdır.

**Valras qanunu.** Beynəlxalq ticarəti nəzərdən kecirdikdə aydın olur ki, idxalın maliyyələşdirilməsinin yeganə mənbəyi eksportdur. Real həyatda isə maliyyələşdirmənin daha bir üsulu-xaricdən kapital axını da mövcuddur. Hər bir ölkə borc verə və ala bilər, sahibkarlıq kapitalı ixrac və idxal edə bilər.

Isvecrə iqtisadcısı və riyaziyyatçısı Leon Valras bütün bu prosesi düstur halında göstərmişdir. Sonralar onun bu qanunu istənilən ölkədə beynəlxalq tədiyyə vəziyyətinin analizində əsas rol oynadı. Bu qanun aşağıdakı şəkildə ifadə olunur:

-Olkənin idxalının dəyəri onun ixrac dəyəri və aktiv və faizlər üzrə xalis xarici satışa bərabərdir.

**iM=X+NA+NR (1)**

# Burada iM-idxal; X-ixrac; NA (net assets) –aktivlərin xalis satışı (əcnəbilərə satılmış və onlardan alınmış aktivlərin dəyər fərqləri); NR (net interest) -faizlərin xalis ödənişi (xaricə kapital qoyuluşlarından gələn faizlərlə xaricə ödənilən faizlərin fərqi).

Aktiv satışları (mülkiyyət hüququ, qiymətli kağızlar, qızıl və s.) bütün hallarda ölkəyə kapital axınıdır. Faiz ödəmələri isə əvvəllər alınmış kapitaldan istifadəyə görə ödənilir. Satılan aktivlər yüksək olduqca, cəlb olunmuş kapitala görə faiz ödəmələri gələcəkdə daha yüksək olacaq. Deməli aktivlərin xalis satışı nə qədər yüksək olarsa (hazırda), gələcəkdə alınacaq xalis faiz ödənişləri bir o qədər aşağı olar. Əgər (1) bərabərliyini çevirsək alarıq:

**iM-X-NR=NA**

Burada bərabərliyin sol tərəfi olkənin cari balansıdır:-mal və xidmət balansı plyus kapital üzrə xalis faiz ödəmələri; bərabərliyin sağ tərəfi isə kapital hərəkəti balansıdır.

Valras qanunundan belə cıxır ki, mal və xidmət ticarəti balansı əks işarə ilə kapital balansına bərabər olmalıdır.

**I.2. Birbaşa investisiyalar kapitalın beynəlxalq hərəkətinin müasir aparıcı forması kimi.**

Dunya iqtisadiyyatında kapitalın hərəkət subyektləri və yaranma mənbələri rolunda xüsusi kommersiya strukturları, dövlət, beynəlxalq iqtisadi və maliyyə təşkilatları çıxış edir. Dünya praktikasında kapital köçürməsi və xarici investisiya anlayışları arasında fərq mövcuddur. Kapital köçürülməsi-əcnəbi portnyorlarla əməliyyatlardan ödəmələr, borcların verilməsi (5 ilə qədər), kapital yerləşdirilməsi məqsədilə xarici kompaniyaların səhm, obliqasiya və digər qiymətli kağızlarının əldə edilməsi, qiymətli kağızlar portfelinin difersifikasiyası və s. prosesləri özündə birləşdirir.

Xarici investisiya anlayışı-kapitalın köçürülməsinin elə bir formasıdır ki, kapital istiqamətlənmiş ölkədə kompaniyanın idarə və təşkili məqsədini güdür.

Beynəlxalq statistikada «Xalis kapital ixracı» məfhumu da işlənilir. Buna aşağıdakılardır daxildir:

a) xususi subsidiyalar;

b) rəsmi subsidiyalar;

v) birbaşa investisiyalar;

q) orta, uzunmuddətli borclar;

d) qısamüddətli kapital;

e) Beynəlxalq valyuta fondunun kreditləri.

Kapital ixracının xüsusi formalarına isə aşağıdakılar aiddir:

-a) xalis divident və gəlirlər;

b) xususi resusların rəsmi köçürülməsi;

v) rəsmi ehtiyatların istifadəsi.

Kapital ixracının formalarının təsnifləşdirilməsi bu prosesin müxtəlif tərəflərini əks etdirir. Dünya bazarında hərəkət edən kapital mənbə baxımından xüsusi və rəsmi (dövlət) kapitala bölünür: (şəkil 1)

-Dovlət kapitalı-dövlət və ya dövlətlərarası təşkilatların qərarı ilə xaricə köçürülən və ya qəbul edilən dövlət büdcəsi vəsaitidir. Buna aiddir: dövlətin verdiyi bütün borclar, ssuddalar, qrantlar, yardımlar. Beynəlxalq dövlətlərarası təşkilatların verdikləri kreditlər də dövlət kapitalına aiddir (BVF, Dünya Bankı kreditləri və s.).

-Xususi (qeyri-dovlət) kapitalt - Xususi firma, bank və digər qeyri-dovlət təşkilatlarının idarəedici orqanlarının qərarı ilə vəsaitlərinin xaricə köçürülməsi və ya qəbulu. Bura xaricə xüsusi firma tərəfindən kapitalın investisiya olunması, ticarət kreditlərinin verilməsi, banklararası kreditləşmə aiddir.

Kapitalın ixracı haqqında qərarların qəbul olunma prosesində firmalar avtonom olsalar da dövlət onu tənzim və idarəetmə hüququna malikdir.

Kapital istifadə xarakterinə gorə aşağıdakı kimi təsnifləşdirilir:

-Sahibkarlıq kapitalı: gəlir əldə etmək məqsədilə birbaşa və ya dolayı yolla istehsala qoyulmuş kapitaldır. Mənbə rolunda əsasən xüsusi kapital çıxış edir;

-Borc kapitalı: faiz əldə etmək üçün verilən vəsaitdir. Əsas mənbə kimi dövlət kapitalı çıxış etsə də, xüsusi mənbələrdən kreditləşmənin həcmi getdikcə artır;

-Orta və uzunmuddətli kapital: 1 ildən artıq müddətə verilən kapitaldır. Birbaşa və portfel investisiyalar şəklində qoyulmuş sahibkarlıq kapitalı, dövlət krediti şəklində verilən borc kapitalı uzunmüddətlidir;

- Qısamüddətli kapital: 1 ilə qədər müddətə verilən kapitaldır. Buna ticarət kreditləri, bank depozitləri və digər maliyyə institutlarının hesablarında olan vəsaitlər aiddir.

Kapital ixracının daha praktik əhəmiyyət kəsb edən formaları yatırılma məqsədinə görə təsnifləşdirilir:

-Birbaşa investisiyalar: Investisiya istiqamətlənmiş olkədə obyekt uzərində investorun idarəetmə qabiliyyətini saxlayan və uzunmuddətli iqtisadi maraqlar məqsədilə kapital qoyuluşu. Bə'zi dovlət muəssisələrinin kicik həcmli xarici investisiyaları nəzərə alınmazsa, bu kapital qoyuluşu bütünlükdə xüsusi sahibkarlıq kapitalı ilə əlaqədardır.

-Portfel investisiyalar: kapitalın xarici qiymətli kağızlara qoyulmasıdır. Bu investora investisiya obyektinin real idarə edilməsinə səlahət vermir. Bu investisiyalar əsasən xüsusi sahibkarlıq kapitalına əsaslanır. Qeyd edək ki, dövlətlər də tez-tez qiymətli kağızlar emisiya edir və ya xarici qiymətli kağızları alır.

## Hər bir konkret olkə tərəfindən qəbul edilən kapitalın beynəlxalq hərəkəti formaları həmin ölkənin investisiya və bank qanunvericiliyində öz əksini tapır.

## Cədvəl 1

### Kapitalın beynəlxalq hərəkətinin funksional bölünməsi

|  |  |  |
| --- | --- | --- |
| 1. Birbaşa investisiyalar | Xaricdə, olkə daxilində | Uzunmuddətli qarşılıqlı iqtisadi maraqlar yaradan rezident və q/rezident arasında kapital hərəkəti. |
|  | Aktivlər | əğıııııəəəəəə |
| Passivlər |
| ə | Aktivlər | əəəəəəəəə |
| Passivlər |
| ə | Monetar qızıl | əəıəəəəəəəəəə |
| Xususi borc huququ |
| BVF-də rezerv səviyyəsi |
| Xarici valyuta |

Umumilikdə və ya ayrı-ayrı qruplar üzrə kapital hərəkətinin miqyasları ölkələrin möhkəmləndirilmiş tədiyyə balanslarının baza göstəriciləri üzrə təxmini qiymətləndirilə bilər. Qeyd etmək lazımdır ki, son onilliklərdə birbaşa investisiyalar üstünlük təşkil edirdisə də, 90-cı illərin əvvəllərindən başlayaraq portfel investisiyaların rolu digərlərinə nisbətən artdı.

-Investisiya vəziyyəti: Olkənin investisiya vəziyyəti bu olkənin xaricdə malik olduğu aktivlərlə, ölkədaxilində əcnəbilərə aid aktivlər arasındakı nisbətdir. Bu aktivlərə isə qiymətli kağızlar və birbaşa investisiyalar aiddir.

Birbaşa xarici investisiyalar. (BXI)

- Kapital ixracının mühüm forması olub əmtəə istehsalının dünya bazarı mərhələsində dünya təsərrüfatı mərhələsinə keçid şəraitində artıq yalnız əmtəənin beynəlxalq köçürülməsi deyil, həm də istehsal amilləri, əsasən də birbaşa investisiyalar şəklində kapital köçürülməsi baş verir.

BXI – bir olkənin rezidentinin (birbaşa investorun) digər olkə rezidentinə (muəssisə) olan uzunmuddətli marağıdır. BXI-ların tərkibinə aşağıdakılar aiddir:

-Kompaniyalara aid kapitalın xaricə yatırılması firmaların kapitalı və qız və assosiativ müəssisələrə aid səhm payları;

-gəlirlərin re-investisiyası;

-Korporasiyadaxili kapital kocurmələri: - Lakin butun olkələrdə birbaşa investisiyalar yuxarıda göstərilən şəkildə olmur. BXI-ın xarakterik xüsusiyyəti müəssisələr arasında uzunmüddətli işgüzar əlaqələrin yaranması, investorun vəsait qoyduğu müəssisənin idarəsinə əhəmiyyətli nüfuz etməsidir.

Xarici investisiya muəssisəsi-

Səhmdar muəssisədə səhm və səslərin, qeyri-səhmdar muəssisələrdə isə onların ekvivalentlərinin 10%-dən çoxu xarici ölkə rezidenti-birbaşa investistora aid olan müəssisədir.

Xarici investisiya muəssisəsi aşağıdakı formalarda ola bilər:

-Qız kompaniyası:-burada birbaşa investor ümumi kapitalın 50%-dən çoxuna malikdir;

-assosiativ kompaniya:-birbaşa investor umumi kapitalın 50%-ə qədərinə sahibdir;

-Filial:-tamamilə birbaşa investora aiddir.

Birbaşa investor-xaricə birbaşa investisiya qoymuş dovlət və xususi təşkilatlar, fiziki və huquqi şəxslər, onların birlikləridir.

BXI-ların səbəbləri: BXI-ların idxal və ixrac səbəbləri müxtəlifdir. Ən əsas səbəb isə-kapitalın elə bir ölkəyə qoyulma cəhdidir ki, o, ən yüksək mənfəət gətirsin, vergi səviyyəsi minimum olsun və risk diversifikasiyası edilsin. BMT-nin iqtisadi təşkilatları tərəfindən aparılan tədqiqatlar göstərir ki, BXI-ların idxal və ixracının spesifik səbəbləri əhəmiyyətli dərəcədə kəsişir, onların bu prosesdə nisbi rolları isə müxtəlifdir.

BXI ixrac səbəbləri:

-texnoloji liderlik: korporasiyasının NIOKR xərcləri artdıqca, onun BXI ixracının həcmi də artır.

-orta əmək haqqı ilə ölçülən işçi qüvvəsinin ixtisas üstünlükləri. Korporasiya daxilində əmək haqqı yüksək olduqca, onun BXI ixracının həcmi artır.

-reklam ustunlukləri, iqtisadi miqyas, firmanın özünün miqyası: reklam xərcləri, istehsal miqyası və ölçülər korporasının BXI ixracı ilə düz proporsionaldır:

-Istehsalın təmərküzləşmə dərəcəsi:-müəyyən əmtəənin istehsalın korporasiya daxilində təmərküzləşmə dərəcəsi yüksək olduqca BXI ixracı artır;

-Təbii resurslarla tə'min olunma dərəcəsi-formanın müəyyən təbii resurslara tələbatı çox olduqca, həmin resurslarla zəngin olan ölkələrə BXI ixracı artır;

-Digər səbəblər:-istehsal muəssisəsinin istehlakcıya yaxın olması səbəbindən əmtəənin ona çatdırılma xərclərinin aşağı olması, xarici ölkə daxilində ifadəedilən müəəssisələrin yaradılması həmin ölkənin idxal baryerlərinin dəf olunma mümkünlüyü və s.

BXI-ların idxal səbəbləri:

-texnoloji ustunluk: firmanın ümumi satış həcmində NIOKR xərclərinin payı çox olduqca, onun xaricdən BXI idxalının həcmi artır. BXI adətən xarici yeni texnologiyanın idxalı ilə bağlı olur və bununla birbaşa investor müəssisə üzərində kontrolu saxlamağa çalışır;

-işci quvvəsinin ixtisas səviyyəsi, reklam ustunlukləri: korporasiya daxilində əmək haqqı və reklam işləri çox olduqca onun BXI idxalı həcmi də çox olur;

-istehsalın və firmanın özünün ölçüləri: daxili bazarda firmanın istehsal həcmi yüksək olduqca BXI idxalı aşağı düşür. Ölçüsü isə BXI idxalı ilə düz mütənasibdir.

-Istehsalın təmərküzləşmə dərəcəsi-firma daxilində yüksək olduqca (müəyyən məhsul üzrə), BXI idxalı aşağı olur.

-kapitala olan tələbat-BXI idxalı ilə proporsianal artır;

-korporasiyaların ölkə daxilində istehsal xərcləri, milli filialların sayı çox, ölkədaxili bazarın həcmi böyük olduqca BXI idxalı artır;

-Daxili əmtəə bazarının müdafiə səviyyəsi:-kapital idxalı əmtəə idxalına alternativ kimi çıxış etdiyindən əgər daxili bazarın gömrük və s. müdafiəsi yüksək olarsa, BXI idxalı artır:

* Digər səbəblər: BXI-lara əsaslanan sənayenin ixrac oriyentasiyalı olması, dövlət iqtisadi inkişaf proqramının olması və s.
* *BXI-ların iqtisadi effekti***.**

Fərz edək ki, kapitalın beynəlxalq hərəkətinin yeganə səbəbi onun müxtəlif ölkələrdə yatırılmasından əldə edilən müxtəlif səviyyəli gəlirlərdir. Tutaq ki, I bir ölkə AK həcmində kapitala, II ölkə isə AK1 həcmində kapitala malikdir. (şəkil 2)

(şəkil 2) BXI-ların iqtisadi effekti

Iki olkənin birlikdə kapitalı KK1 –ə bərabərdir. S1 və S2  duz xətləri I və II olkələrə uyğun olaraq kapital qoyuluşlarından asılı olaraq istehsal həcminin artımına göstərir. Əgər kapitalın beynəlxalq miqyasda hərəkəti mövcud deyilsə I ölkə malik olduğu bütün kapitalı ölkə daxilində investisiya edir və KS həcmində mənfəət (faiz, divident və s.) əldə edir. Həmçinin II ölkə də belə hərəkət edir və K1D mənfəəti əldə edir. I olkənin kapital qoyuluşlarından sonra istehsalının həcmi a+b+c+d+e+f –seqmentlərinin dəyərinə bərabər olur. Burada kapital sahiblərinin gəliri a+f –dir. Qalan hissələr isə torpaq və əmək kimi digər istehsal amillərinin sahiblərinin gəliridir. II ölkənin istehsal həcmi s+k+y-ə bərabərdir ki, kapital sahiblərinin gəlirləri y+k-dır. Burada KS < K1D-dən gorunur ki, kapitalın gəlirliyi I ölkədə II ölkədəkinə nisbətən aşağıdır.

Fərz edək ki, hər iki olkə kapitalın sərbəst hərəkətinə tam şərait yaradır. Investisiyaların gəlirliyi bu 2 ölkədə müxtəlif olduğundan AV kapitalının bir hissəsi I ölkədən II ölkəyə köçürüləcək və nəticədə onların gəlirliyi hər iki ölkədə balanslaşaraq BR səviyyəsində olacaq. I ölkədə burada qalmış və həmçinin II ölkəyə investisiya olunmuş kapital nəticəsində istehsalın həcmi «a+b+c+d+e+f+h» olur ki, burada «a+b+c+d» məhsulu ölkədaxili investisiyalar hesabına, «h+e+f» isə II ölkədə xarici investisiya hesabına istehsal olunur. Burada kapitaldan onu II ölkəyə investisiya etməklə daha səmərəli istifadə nəticəsində həmin kapital qoyuluşu nəticəsində istehsal olunmuş ümumi məhsul əvvəlki məhsuldan h seqmenti qədər çoxdur. Nəticədə kapital sahiblərinin gəlirləri «a+b+d+e+f+h»-a qədər artır, digər istehsal amillərinin gəlirlilik səviyyəsi isə s seqmentinə qədər azalır. Digər tərəfdən I ölkədən II ölkəyə kapital axını nəticəsində II ölkədə kapital qoyuluşunun gəlirliyi K1D-dən K1 F=VK-ya qədər azalır. Lakin II ölkədə həm daxili kapitalın, həm də I ölkədən xarici kapitalın investisiya olunması ilə daxili istehsal «i+y+k»dan «i+k+y+g+h+e+f»-ə qədər artır. Burada h+e+f xarici investorun gəlirləridir və beləliklə II ölkədəki daxili istehsal artımı yalnız g seqmenti qədər olur. II ölkədə kapital qoyuluşlarının gəlirliyinin azalması ilə kapital sahiblərinin gəlirləri «y+k»-dan K-a azalacaq, digər istehsal amilləri sahibkarlarınınkı isə i –dən «i+g+j»-ə artacaq. Bütün dünya ölkələri baxımından isə kapitalın bir ölkədən digərinə hərəkəti nəticəsində istehsalın ümumi həcmi [a+b+c+d+e+f]+[k+j+I]-dən [a+b+c+l+d]+[e+f+g+h+i+j+k]-ya artacaq. Yə'ni bu artım «g+h» seqmentləri həcmində olacaq. Burada h II ölkəyə məxsus olub I ölkədən idxal olunmuş kapital hesabına yaranır.

Beləliklə kapitalın beynəlxalq hərəkəti də əmtəələrin beynəlxalq hərəkəti kimi istehsal amillərinin daha effektiv bölüşdürülməsi və istifadəsi nəticəsində istehsalının həcminin artmasına səbəb olur. Bu prosesdə kapital ixracatçılarının gəlirləri artır, həmin ölkədə digər istehsal amilləri sahiblərinin (əsasən əmək və torpaq) gəlirləri isə azalır. Kapital idxal edən ölkələrdə isə kapital sahiblərinin gəlirləri azalır, digər istehsal amilləri sahiblərinin gəlirləri isə artır.

BXI-nın həcminin qiymətləndirilməsi tarixi reprospektivdə praktiki olaraq qeyri-mümkündür. Bu BXI-ın milli statistikalarının olmaması və müxtəlif ölkələrdə onların qəbul edilməsindəki müxtəlifliklərdir.

Muasir vəziyyətdə butun BXI cari bazar qiymətləri ilə muəyyən olunur:-yə'ni aktiv və passivlər onların əldə edildikləri vaxtdakı qiymətləri ilə müqayisədə yenidən qiymətləndirilməsi yolu ilə. Bir çox statistik müəssisələr BXI haqqında informasiyaları tarixi qiymətlərdə və cari bazar qiymətlərində göstərirlər və onların qiymətləndirilməsi isə fond birjalarında xarici investisiya müəssisələrinə aid səhmlərin cari kapirovkaları yolu ilə həyata keçirilir. Bu haqqda mə'lumatlar BVF-nun hər il buraxdığı dünya ölkələrinin tədiyyə balansları haqqında bülletenlərdə dərc olunur.

Qeyd etmək lazımdır ki, BXI-ın əksər hissəsi qarşılıqlı investisiyalar şəklində IEÖ-in öz aralarında gedir. Əsas birbaşa investorlar aparıcı sənaye ölkələri-ABŞ, Yaponiya, Almaniya, B.Britaniya, Fransadır.

Son illər ABŞ idxal etdiyi qədər də kapital ixrac edir. IEOO-dən isə aparıcı investor ölkələr əsasən neft idxal edən-Səudiyyə Ərəbistanı, Oman, Ərəb Respublikası və YSÖ-i - Cənubi Koreya və Sinqapurdur. Keçid iqtisadiyyatlı ölkələrin investisiya idxal və ixracında hələ ki, beynəlxalq əhəmiyyəti o qədər də çox deyil.

BXI-ın siyasi əhəmiyyəti artdıqca birbaşa investorlar həm öz ölkəsinin, həm də investisiya qoyduqları ölkələrin dövlət orqanlarının diqqətlərindən «bəhrələnirlər».

-Dovlət tə'minatının verilməsi. Bu tə'minat həm baza ölkə, həm də investisiya qəbul edən ölkə tərəfindən verilə bilər. Investisiya dövlət tə'minatı əksər ölkələr tərəfindən ikitərəfli və regional sazişlər vasitəsilə təmin olunur. Dünya səviyyəsində isə investisiya tə'minatı BVF nəzdində yaradılmış investisiya tə'minatı üzrə çoxtərəfli agentliklər tərəfindən tə'min olunur. Tə'minatın şərtləri Avropa birliyi ölkələri və digər IEOÖ arasında bağlanmış Lomayka konvensiyası, həmçinin beynəlxalq təşkilatların çoxtərəfli sənədlərində əks olunur;

-Xarici investisiyaların sığortası. Dövlət və ya xüsusi agentliklər tərəfindən həyata keçirilir. ABŞ-da BXI-ın sığortalanması ilə Dövlət Investisiya Sığorta və Tə'minatı Korporasiyası (OPIC-Overseas Private Investment Corporation) məşğul olur:

-Investisiya mubahisələrinin tənzimlənməsi. Bu məqsədlə uzv olkələri arasında beynəlxalq arbitraj prinsipi qəbul edilmişdir;

-Administrativ və diplomatik dayaqlar;

-Vergilərin aşağı salınması və s.

Beləliklə, birbaşa xarici investisiyaların meydana çıxma səbəblərinə fikir verdikdə, bir neçə səviyyənin mövcud olduğunu görərik: belə ki, ölkə daxilində istehsal olunan hər hansı bir «fərqləndirilmiş» məhsulun istehsalının daha çox gəlir əldə edilməsi məqsədilə xaricdə təşkil edilməsi nəticəsində **horizontal inteqrasiya** meydana cıxır. Məsələn, «XEROX», «Jilette», «Toyota», «IBM» və s. transmilli kompaniyalar xaricdə filiallar yaratmaqla oraya ötürülən texnologiyadan istifadə üzrə nəzarət hüquqlarını tam olaraq özlərində saxlayır. BXI-ın mövcudluğunun digər bir səbəbi istehsal üçün zəruri olan xammalın əldə edilməsi üzərində nəzarət yaradılması və xammala təchizatın əlverişli qiymətlərlə tə’min edilməsidir ki, bu zaman da **vertikal inteqrasiya** meydana cıxır (BXI-ın bu növü əsasən IEOÖ-də və xammalla zəngin bə’zi IEÖ-də daha çox yayılmışdır). Bu səbəbdən bir çox inkişaf etmiş ölkələrin TMK-ı Kanada, Yamayka, Venesuela, Avstraliya, Azərbaycan və s. ölkələrdə geniş fəaliyyət göstərir.

Indi isə birbaşa xarici investisiyaların dünya ölkələri üzrə paylanması və həmçinin dinamikası ilə bağlı olan göstəriciləri nəzərdən keçirək:

Umumiyyətlə 90-cı illərdə inkişaf etmiş ölkələrdən inkişaf etməkdə olan ölkələrə güclü birbaşa investisiya axını olmuşdur ki, bunun da əsas hissəsi Asiya və Latın Amerikasının 10-15 ölkəsində cəmlənmişdir. 90-cı illərdə ümumi xarici investisiya axınlarında dünyanın ən kasıb ölkələrinin payı 5-6% təşkil etmişdir ki, bu da həmin ölkələrin xarici investorlar üçün az əhəmiyyətli olduğu səbəbindəndir.

1999-cu ildə transsərhəd «birləşmə və əldə etmə»nin (ingiliscə-cros-border “M&A”) yuksək artımı nəticəsində dünya üzrə BXI ixracı əvvəlki illə müqayisədə 16% artaraq 800 mlrd. doll. olmuşdur. 2000-ci ildə bu rəqəmin 1 trln. dolları keçəcəyi ehtimalı böyükdür. IEOÖ-ə birbaşa xarici investisiya yatırmaları 1999-cu ildə 1998-ci ilə nisbətən 16% çox – 208 mlrd. doll. olmuşdur, bununla belə bu ölkələrin dünya üzrə ümumi BXI idxalında payı 1997-ci ildə 38%-dən 1999-cu ildə 24%-ə enmişdir. (Diqram 1).

Diqram1.



**IEOO-in umumdunya BXI axınlarından xüsusi çəkisi, 1980-1999-cu illər, (%-lə)**

Mənbə: UNCTAD, Doklad o mirovıx investiüiəx. 2000.

1999-cu ildə inkişaf etmiş olkələrin payına ümumi BXI idxalının 3/4 hissəsi – 636 mlrd. dollar düşmüşdür. ABŞ və Böyük Britaniya həm iri investisiya idxalatçısı, həm də ixracatçısı kimi çıxış etmişdir. 1999-cu ildə Birləşmiş Krallıq investisiya ixracı üzrə ABŞ-ı qabaqlayaraq birinci yerə çıxmış və 199 mlrd. dollar investisiya ixrac etmişdir. ABŞ-da mövcud olan “M&A” davamlı iqtisadi artımla əlaqədar olaraq iri həcmdə BXI idxalatçısı rolunu oynayır, belə ki, həmin ildə onların idxal etdikləri BXI-ın həcmi 276 mlrd. dollar olmuşdur (cədvəl 2).

1999-cu ildə Avropa Birliyi (AB) olkələrində yerləşmiş TMK-lar xaricdə 510 mlrd. dollar həcmində investisiya yatırmışlar ki, bu da ümumdünya BXI ixracının 2/3 hissəsinə bərabərdir. AB çərçivəsində bu investisiyalar əsasən Böyük Britaniya, Fransa və Almaniya tərəfindən ixrac edilmişdir, iri idxalatçı ölkələr isə Britaniya və Isveç olmuşdur. 1997-ci ildən AB ölkələrindən ixrac edilən BXI-ın həcmi «M&A» ilə əlaqədar daxili investisiyaların həcmindən daha çox olmuşdur, lakin buna baxmayaraq TMK-ın yeni sektorlara can atması ilə bağlı olaraq birbaşa investisiya axınları mövcud olmaqdadır.

Yaponiyaya BXI axınları dörd dəfə artmış 1999-cu ildə 13 mlrd. dollara çatmışdır. Bu investisiya axınlarının əsas hissəsi transsərhəd "M&A" ilə əlaqədar olmuşdur ki, bu mənzərə də Yaponiyadan "M&A"-in bir çox problemlərlə üzləşdiyini əks etdirir. Eyni zamanda Asiya maliyyə böhranından heç də az zərər çəkməmələrinə baxmayaraq yapon TMK-ı beynəlxalq istehsalda yenidən aktivləşirlər, lakin 1999-cu ildə Yaponiyadan ixrac edilən BXI-ın həcmi 6% azalaraq 23 mlrd. dollara bərabər olmuşdur.

Son illər Şərqi və Cənub-Şərqi Asiyaya BXI axınlarının əvvəlki səviyyəsi yenidən bərpa olunmuş, Latın Amerikası və Karib hövzəsinə birbaşa investisiya yatarımları artmışdır. Bir çox ekspertlərin proqnozlarına görə son illər Şərqi və Cənub-Şərqi Asiyaya BXI axınları kəskin azalmalı idi, lakin bunun əksinə olaraq 1999-cu ildə regiona yatırılan BXI-nın səviyyəsi 11% artaraq 93 mlrd. dollara çatmışdır. Kapitalın əsas hissəsi yeni sənaye ölkələri-Koreya Respublikası, Sinqapur, Tayvan və həmçinin Honq-Konqa(Çin) istiqamətləndirilmişdir ki, bu ölkələrdə idxal BXI-ının həcmi son illər 70%-ə qədər artmışdır. Təkcə Honq-Konqda investisiya axınlarının həcmi 50% artaraq 1993-cü ildə 23 mlrd. dollar olmuşdur. Bunun əsas səbəbi isə Honq-Konqda bazalanmış yerli və xarici investorların vəsaitlərinin «geri qaytarılma» siyasətinin həyata keçirilməsi və həmçinin gəlirlərin reinvestisiyasının geniş surətdə tətbiq olunması olmuşdur. Asiya böhranından ən çox əziyyət çəkmiş beş ölkədən üçündə (Indoneziya, Tayland, Filippin) BXI idxalı azalmışdır. Son dörd il ərzində Çin Xalq Respublikasına qoyulan investisiyaların həcmi 40 mlrd. dollardan aşağı olmadığı halda 1999-cu ildə bu rəqəm 8% aşağı enmişdir.

Umumiyyətlə, regionda BXI-ın canlanması sektorial səviyyədə həyata keçirilən liberallaşdırma və transsərhəd "M&A" üçün əlverişli şəraitin yaradılması ilə əlaqədar olmuşdur. Maliyyə böhranından daha çox zərər çəkmiş beş Asiya ölkəsində (Malayziya, Indoneziya, Koreya Respublikası, Taylanda və Filippin) 1999-cu il üçün transsərhəd "M&A" ümumi dəyər həcmi rekord səviyyəyə çatmışdır. (15 mlrd.doll.). "M&A" faktiki olaraq TMK-lar tərəfindən regionda investisiya yatırımları üçün istifadə edilən mühüm kanala çevrilmişdir, belə ki, 1994-1996-cı illərdə bu sahədə həyata keçirilən əməliyyatların ümumi dəyəri 7 mlrd.doll. olduğu halda, 1997-1999-cu illərdə anoloji göstərici 20 mlrd.doll. olmuşdur.

Cənubi Asiyada BXI idxalı 1999-cu ildə 13% enərək 3,2 mlrd.doll. təşkil etmişdir. Bu regionda isə əsas investisiya qəbuledicisi Hindistan olmuşdur (2,2 mlrd.doll.). Mərkəzi Asiya ölkələrində isə BXI axınları liberallaşdırma və tənzimləmə sahəsində reformarların aparıldığı ilk dövrlərə nisbətən öz dinamikliyini itirmişdir, belə ki, 1999-cu ilə bu göstərici azalaraq 2,8 mlrd.doll. təşkil etmişdir. Sakit okeanın ada ölkələrində və Qərbi Asiyada BXI idxalı artaraq uyğun olaraq 250 mln.doll. və 6,7 mln.doll. bərabər olmuşdur.

Asiya olkələrindən BXI ixracatı maliyyə böhranından sonra yenə də artmağa başlamış və 1999-cu ildə 64% artaraq 37 mlrd.dollara çatmışdır, lakin bu göstərici böhrandan əvvəl də olduğu kimi yenə də aşağıdır. Asiya regionundan ixrac edilən BXI-ın 50% son illərdə Honq-Konq tərəfindən həyata keçirilir.

###### Cədvəl 2

Birbaşa xarici investisiya ixracı, ölkə və regionlar üzrə,

mln. doll. 1994-1999

|  |  |  |  |  |  |  |  |
| --- | --- | --- | --- | --- | --- | --- | --- |
| Region və olkələr | 1994 | 1995 | 1996 | 1997 | 1998 | 1999 | Dinamika,1994-1999 |
| Inkişaf etmiş olkələr | 240487 | 306822 | 331963 | 404153 | 651873 | 731765 | 491280 |
| Qərbi Avropa | 133665 | 174080 | 204381 | 246464 | 444747 | 533244 | 399579 |
| Almaniya | 18859 | 39049 | 50804 | 40733 | 91159 | 50596 | 31737 |
| Birləşmiş Krallıq | 32199 | 43562 | 34047 | 61586 | 119018 | 199289 | 167090 |
| ABŞ | 73252 | 92074 | 84426 | 99517 | 146052 | 150901 | 77658 |
| Inkişaf etməkdə olan olkələr | 42124 | 50259 | 57763 | 64335 | 33045 | 65638 | 23514 |
| Latın Amerikası və Karib hövzəsi | 6094 | 7305 | 5823 | 15050 | 9405 | 27325 | 21231 |
| Asiya | 35484 | 42738 | 51885 | 47418 | 22818 | 37239 | 1845 |
| Neft ixrac-edən olkələr | 3326 | 1939 | 7300 | 4093 | 724 | 4129 | 803 |
| **Dunya uzrə** | **282902** | **357537** | **390776** | **471906** | **687111** | **799928** | **517026** |

Asiya TMK-nın xaricə investisiya yatırımlarının ixtisarı 1999-cu ildə də müşahidə olunmuşdur, belə ki, bə’zi hallarda Asiya TMK-nın xarici filiallara digər ölkə kompaniyalarına satılmış, bə’zən isə onlar xarici TMK-lar tərəfindən sadəcə olaraq «əldə edilmişlər». Asiya maliyyə böhranı zamanı bir çox region TMK-larından fərqli olaraq ucuz aktivlərin əldə edilməsi imkanlarından geniş istifadə etmiş Honq-Konq, Sinqapur və Tayvan TMK-ı öz maliyyə vəziyyətlərini sabit saxlamış və qonşu ölkələrdə geniş "M&A" əməliyyatları həyata keçirmişlər.

###### Cədvəl 2

Birbaşa xarici investisiya idxalı, ölkə və regionlar üzrə,

mln. doll., 1994-1999

|  |  |  |  |  |  |  |  |
| --- | --- | --- | --- | --- | --- | --- | --- |
| Region və olkələr | 1994 | 1995 | 1996 | 1997 | 1998 | 1999 | Dinamika,1994-1999 |
| Inkişaf etmiş olkələr | 145135 | 205693 | 219789 | 275229 | 480638 | 636449 | 491314 |
| Qərbi Avropa | 82967 | 119012 | 114940 | 138986 | 259924 | 315123 | 232156 |
| Almaniya | 7135 | 12025 | 6572 | 11097 | 21163 | 26822 | 19687 |
| Birləşmiş Krallıq | 9253 | 19966 | 24435 | 33227 | 63649 | 82182 | 72929 |
| ABŞ | 45095 | 58772 | 84455 | 105488 | 186316 | 275533 | 230438 |
| Inkişaf etməkdə olan olkələr | 104920 | 111884 | 145030 | 178789 | 179481 | 207619 | 102699 |
| Latın Amerikası və Karib hövzəsi | 30091 | 32816 | 45890 | 69132 | 73767 | 90485 | 60394 |
| Asiya | 68606 | 73324 | 92434 | 101575 | 96504 | 105621 | 37015 |
| Neft ixrac-edən olkələr | 24277 | 23268 | 30662 | 39116 | 28401 | 27162 | 2885 |
| **Dunya uzrə** | **255988** | **331844** | **377516** | **473053** | **680082** | **865487** | **609499** |

Mənbə: Word Investment Report, 2000, UN.

Latın Amerikası və Karib hövzəsi ölkələrinə BXI axınları artmaqda davam etmiş və 1999-cu ildə 23% əvvəlki ilə nisbətən artaraq rekord səviyyəyə – 90 mlrd. dollara çatmışdır. Braziliya son dörd il müddətində regionda ən investisiya qəbuledicisi olmuş və daxil investisiyaların böyük hissəsi – 31 mlrd. doll. daxili bazarda xidmət və e’maledici sənaye sahələrinə Argentinaya yatırılan BXI-ın da həcmi artaraq 1999-cu ildə 23 mlrd. dollara çatmışdır. Meksikada isə aparılan «ixrac yönümlü iqtisadiyyat» siyasətinin nəticəsində 1999-cu ildə ölkəyə qoyulmuş 11 mlrd. dollar investisiyanın 90%-i ixrac yönümlü e’maledici istehsal sahələrinə yönəlmişdir. Regiona investisiya axınlarının əsas stimullaşdırıcısı rolunda əsasən, Argentina, Braziliya və Çili də həyata keçirilən özəlləşdirmə prosesində Avropa TMK-nın aktivi iştirak etməsidir.

Mərkəzi və Şərqi Avropa olkələrində BXI axınları son üç ildə sabit şəkildə artaraq 1999-cu ildə 23 mlrd. doll. təşkil etmişdir, lakin bu göstərici ümumdünya BXI axınlarının 3%-inə bərabərdir. Əvvəlki illərdə olduğu kimi 1999-cu ildə də Rusiya Federasiyası, Polşa və Çexiya regionda əsas investisiya mənbəyi Avropa birliyi ölkələrinin TMK-dır. Bu regionda investisiyaların sahəvi strukturuna fikir versək, onların əsasən xidmət və e’maledici sənaye sahələrinə istiqamətləndiyini görərik. Daxili bazarların böyük investisiya tələbatı xarici investisiyalar üzrə liberallaşdırma tədbirlərinin həyata keçirilməsi Mərkəzi və Şərqi Avropa ölkələrini xarici investorlar üçün daha da cəlbədeci edir, lakin region BXI ixracında kiçik paya (3 mlrd. doll.)malikdir.

Afrika olkələrinə yatırılan BXI-ın həcmini 1998-ci ildə 8 mlrd.doll.-dan 1990-cu ildə 10 mlrd.doll. çıxmasına baxmayaraq, regionun ümumdünya BXI axınlarında payı çox aşağıdır. Lakin qeyd edək ki, 90-cı illərin əvvəllərinə nisbətən bu göstərici xeyli artmışdır ki, bu da ölkələrdə sahibkarlıq fəaliyyətinin həyata keçirilməsi üçün daha əlverişli şəraitin yaradılması tədbiri ilə əlaqədar olmuşdur. Regiona BXI axınlarının neqativ aspektlərindən biri də investisiyaların əksər hissəsinin bir neçə Afrika ölkəsində konsentrasiyasıdır.

UNCTAD və Beynəlxalq Ticarət Palatasının 2000-ci ildə dünyanın 296 aparıcı TMK-sı arasında aparıcı tədqiqatlar nəticəsində belə bir qənaətə gəlmişdir ki, Afrikaya BXI axının son illər müşahidə olunan mülayim səviyyəsi yaxın gələcəkdə artaraq davamlı yüksək səviyyəyə qalxacaqdır. Göstərilən təşkilatların sorğularında iştirak etmiş 65 kompaniyanın 1/3 hissəsi yaxın 3-5 ilə ərzində Afrikaya böyük həcmdə investisiya yatıracaqlarını qeyd etmişlər. Cənubi Afrika və Misir investisiya qoyuluşu baxımından TMK-lar üçün daha cəlbedicidir. Lakin daha az inkişaf etmiş ölkələrə də (Efiopiya, Mozambik, Tanzaniya və s.) yaxın perspektivdə iri həcmli kapital yatırılacaq BXI-ın yatırılması baxımından əlverişli sənaye sektorları kimi turizm, təbii resurs sahələri, telekommunikasiya sahələri nəzərdən keçirilir. Aparılan tədqiqatlardan o da mə’lum olmuşdur ki, Afrika dövlətlərinin xarici investisiyalara tə’minat verməsi baxımından bu ölkələrin «reputasiyası» olmalıdır ki, bu da daha kompleks tədbirlərin həyata keçirilməsinin kontinent dövlətlər üçün zəruri edir.

**Fəsil 2.Birbaşa xarici investisiyalar transmilliləşmə prosesinin tərkib hissəsi kimi**

**II.1. Birbaşa xarici investisiyalar və dunya iqtisadiyyatında transmilliləşmə prosesi**.

Dunya təsərrufatının müasir vəziyyətində bilavasitə birbaşa xarici investisiyalar nəticəsində meydana çıxmış transmilli kompaniyaların beynəlxalq istehsal prosesində aktiv iştirakı nəticəsində kapitalın, əmək və digər resursların beynəlxalq miqrasiyasının payının artması ilə müşahidə edilən transmilliləşmə prosesinin miqyasları genişlənməkdə davam edir. Transmilliləşmə prosesində TMK-ın hakim mövqeyi və tə’sir dərəcəsi maliyyə, işçi qüvvəsi, texnologiya, xammal və komponentlərlə təchizat, xidmət və satış sahələri kimi strateji mühüm sferalarda idarəetmə əməliyyatlarının konsentrasiyası ilə şərtləndirilir. Dünya iqtisadiyyatında TMK-ın transmilliləşmə prosesində rolunu müxtəlif siyasi-iqtisadi, istehsal-ticarət, sahibkarlıq, sistem və makroiqtisadi – aspektlərlə analiz etmək mümkündür. XXI əsrin astanasının da transmilli kompaniyaların ümumilikdə dünya təsərrüfatı və qlobalizasiya prosesi ilə qarşılıqlı əlaqəsinin makroiqtisadi analizdə nəzərdən keçirilməsi mühüm əhəmiyyət kəsb edir.

Transmilliləşmə prosesini meydana cıxaran TMK-lar dünya iqtisadiyyatında yeni «güc mənbələri» olmaqla həm də beynəlmilləşmə prosesinin əsas aparıcı qüvvəsidir. Belə ki, müasir xarici iqtisadi fəaliyyətdə artıq xarici ticarət deyil, mal və xidmətlərin istehsal və satışının bilavasitə xarici bazarlarda təşkil edilməsi əməliyyatları dominantlıq edir: bu üsulla həyata keçirilən satış əməliyyatlarının həcmi ümumdünya mal və xidmət ixrac əməliyyatlarının həcmini qabaqlayır, ümumdünya ixracatının özü isə tədricən TMK-ın müxtəlif şö’bələri arasında aparılan firmadaxili ticarətə çevrilməkdədir. Bunlardan belə nəticəyə gəlmək olur ki, TMK fəaliyyəti nəticəsində dünya təsərrüfatı beynəlmiləşərək vahid mal, xidmət, kapital, işçi qüvvəsi bazarına çevrilir.

Transmilliləşmə prosesinin aparıcı qüvvəsi olan TMK-ların sayı artıq XX əsrin əvvəllərində az deyildi, lakin mə’lum olduğu kimi onların kütləvi şəkildə yayılması əsrin ikinci yarısına təsadüf edir. TMK-ın dünya iqtisadiyyatında belə kütləvi yayılmasını dünya ölkələrinin təsərrüfat həyatlarındakı sür’ətli beynəlmilləşmə və liberallaşdırma prosesləri, həmçinin şirkətlərin ştab-qərargahlarının xarici filialların iqtisadi fəaliyyətlərinin aktiv idarə etməsinə imkan yaradan rabitə-əlaqə və informasiya vasitələrində həyata keçirilən radikal tədbirlərin meydana çıxması aktiv şəkildə stimullaşdırılır.

Əmtəələrin xarici bazarlara cıxarılmasının geniş və həm də müxtəlif əlverişli üsullarının mövcud olmasına baxmayaraq TMK-lar birbaşa xarici investisiyalara daha çox üstünlük verir. Bu halda TMK-lar xarici ölkələrin iqtisadi resurslarına birbaşa «çıxış» imkanı əldə edir və öz kapitalı, istehsal birlikləri, sahibkarlıq bacarığını istehsal prosesinə cəlb edərək bütün planet səviyyəsində daha effektiv istehsal və satış şəbəkələri yaratmış olurlar.

Bilavasitə birbaşa xarici investisiyalarla bağlı olan TMK-lar hazırda ümumdünya ÜDM-nun 1/5-1/4 hissəsini «idarə edir», dünya ticarətinin isə 1/3 hissəsi firmadaxili ticarətin payına düşür. Bununla da transmilliləşmə prosesində TMK-lar dünya təsərrüfatının əsas tərkib hissəsinə çevrilir. Lakin qeyd edək ki, dünya iqtisadiyyatının bə’zi subyektləri (milli iqtisadiyyatlar, inteqrasiya birlikləri, beynəlxalq təşkilatlar) ilə TMK-ın maraqları bə’zən üst-üstə düşməyə də bilər.

Umumiyyətlə «transmilli kooperasiya» məflumu dedikdə muxtəlif olkələrdə yerləşmiş, razılaşdırılmış fəaliyyət vasitəsilə ümumi məqsədin əldə edilməsinə yönəlmiş istənilən saylı hüquqi və iqtisadi cəhətdən müstəqil müəssisələr arasında uzunmüddətli əməkdaşlıq müəssisəsi başa düşülür. Istehsal-birləşmə müəssisəsi və burada həyata keçirilən texniki-texnoloji proseslər; müəssisənin səhmdar birliyi olub-olmaması belə əməkdaşlığın formasını müəyyən edir. Sonuncunun mövcudluğu TMK-ı meydana çıxarır, belə ki, əksər korporativ strukturlar maliyyə-sənaye qurumlarının birləşməsidir.

Diaqram 2

Dunyanın 15 əsas inkişaf etmiş ölkəsində ana TMK-ların sayı, ədədlə

Mənbə: Word Investment Report, 2000,

Muxtəlif olkə muəssisələrinin əməkdaşlıq fəaliyyətlərinin əsas qlobal məqsədi hər bir iştirakçının daha yüksək müvəffəqiyyət əldə etməyə can atmasıdır, bunları nəzərə alaraq **transmilliləşmə prosesinin səbəblərini** acıqlayaq:

1. Birlik muəssisəsinin gəlirliyini artırılması
2. Xərclərin azaldılması. Beynəlxalq əməkdaşlıqda xərclərin azaldılması istehsalın genişləndirilməsi, hou-hau mübadiləsı, daha əlverişli xammal bazarlarının əldə olunması, beynəlxalq əmək bölgüsünün üstünlüklərindən istifadə nəticəsində mümkün olur.
3. Risklərin azaldılması. Bu, hər bir kooperasiya iştirakçısının yatırılan kapital payının azaldılması ilə, həmçinin uğursuzluq zamanı itkilərin razılaşdırılmış bölgüsü ilə həyata keçirilir.
4. Yeni bazarlara cıxmaq imkanlarının mövcudluğu.
5. Resursların daha effektli istifadəsi.

Son 20 il ərzində dunya iqtisadiyyatında BXI-ın həcminin kəskin şəkildə artması nəticəsində transmilli iqtisadi sektorun genişlənməsi prosesi sür’ətlənməkdədir. BMT-nin mə’lumatlarına görə hələ 90-cı illərin ortalarında dünyada 276 min xarici firmalara malik 44508 TMK fəaliyyət göstərirdi. (cədvəl ) Dünya üzrə ana kompaniyaların 80%-i, xarici firmaların isə 33%-i IEÖ-də göstərmişdir. (diaqram 2) üçün bu göstəricilər uyğun olaraq 19,5% və 50%, postsosialist ölkələrə isə 0,5 və 17% olmuşdur. TMK-lar beynəlxalq fəaliyyətlərini adətən yeni kompaniyaların yaradılması və ya əldə edilməsi, yaxud da digər birgə müəssisələrin yaradılması ilə genişləndirirlər. Belə ki, bu əməliyyatlar üçün kapitalın xaricə ixracı və ya gəlirlərin reinvestisiyası tələb olunmur. Aktivlərin çoxaldılması və kontrolun əldə edilməsinin digər metodları da mövcuddur. (Məsələn, borcun ödənilməsi ilə yerli əsas kapitalın mənimsənilməsi).

Muasir dunya təsərrufatında transmilliləşmə prosesini meydana çıxaran transmilli şirkətlər hazırda beynəlxalq istehsalın əsas aparıcı qüvvəsi kimi çıxış edir. TMK isə bilavasitə birbaşa xarici investisiyalara əsaslandığından dünya ölkələri bu investisiyaların istiqamətləndirilməsi və onlar üçün əlverişli şəraitin yaradılması sahəsində bir sıra kompleks tədbirlər görmək zərurəti qarşısında qalmışlar. Beynəlxalq istehsalın inkişafı sahəsində dünya ölkələri miqyasında normativ səviyyələrdə bir çox pozitiv dəyişikliklər həyata keçirilmişdir, belə ki, 1991-1999-cu illərdə ölkələrin birbaşa xarici investisiyaları tənzimləyən qanunvericilik aktlarında həyata keçirilən 1035 dəyişikliyin 94%-i BXI üçün əlverişli şərtlərin formalaşmasına yönəlmişdir. (cədvəl 3) (diaqram3)

cədvəl 3

Milli normativ səviyyələrdə dəyişikliklər, 1991-1999.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 1991 | 1992 | 1993 | 1994 | 1995 | 1996 | 1997 | 1998 | 1999 |
| **Investisiya rejimlərində dəyişiklik etmiş olkələrin sayı həmçinin:** | 35 | 43 | 57 | 49 | 64 | 65 | 76 | 60 | 75 |
| **BXI ucun daha əlverişli şərtlərin yaradılması:** | 80 | 79 | 101 | 108 | 106 | 98 | 135 | 136 | 141 |
| **BXI ucun daha az əlverişli şərtlərin yaradılması** | 2 | - | 1 | 2 | 6 | 16 | 16 | 9 | 30 |
| **Umumi dəyişikliklərin sayı** | 82 | 79 | 102 | 110 | 112 | 114 | 151 | 145 | 171 |

diaqram3

BXI uzrə qanun və normativlərdə həyata kecirilən dəyişikliklərin istiqamətləri, % ilə.

Mənbə: Word Investment Report, 2000,

Son 20 il ərzində beynəlxalq istehsalın yüksək artım templəri müşahidə edilmişdir. Beynəlxalq istehsal göstəriciləri olan ümumi məhsul həcmi və xarici firmaların ümumdünya satış həcmi bu illərdə uyğun olaraq ümumdünya ÜDM və ümumixracatdan daha sür’ətlə artmışdır. (diaqram 4) Xarici filialların ümumdünya satış həcmi (1980-ildə-3trln. dollar; 1999-cu ildə isə 14 trln. dollar) dünya ixracatının həcmində hazırda iki dəfə çoxdur, beynəlxalq istehsalın ümumi məhsul həcmi isə dünya ÜDM-nun 1982-ci ildə 5%-nə bərabər idisə, hazırda 12,5%-nə bərabərdir. (cədvəl 4)

#### Diaqram 4



Beynəlxalq istehsal ilə bağlı olan ümumi məhsul və satış, dünya üzrə ÜDM və ixracat həcmləri, 1982-1999-cu illər (indeks 1982=100)

Dunya uzrə umumi BXI axınlarının (1999-cu ildə 865 mlrd. dollar) əsas kapitala ümumi daxili yatırım həcmində xüsusi çəkisi hazırda 14% təşkil edir ki, bu göstərici 20 il əvvəl 2% idi. Analoji göstərici ümumdünya ÜDM-a nisbətdə 5%-dən 16%-ə yüksəlmişdir.

(cədvəl 4)

BXI və beynəlxalq istehsal: 1982-1999-cu illər.

(mlrd.doll., faizlə).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Cari qiymətlərlə dəyər həcmi (mlrd. doll.) | | | | | Orta illik artım tempi (%-lə) | | | |
| 1982 | 1990 | 1999 | 86-90 | 91-95 | | 96-99 | 1998 | 1999 |
| **BXI idxalı** | 58 | 209 | 865 | 24,0 | 20,0 | | 31,9 | 43,8 | 27,3 |
| **BXI ixracı** | 37 | 245 | 800 | 27,6 | 15,7 | | 27,0 | 45,6 | 16,4 |
| **BXI idxalının yekun qiyməti** | 594 | 1761 | 4772 | 18,2 | 9,4 | | 16,2 | 20,1 | 18,8 |
| **BXI ixracının yekun həcmi** | 567 | 1716 | 4759 | 20,5 | 10,7 | | 14,5 | 17,6 | 17,1 |
| **Transsərhəd birləşmə və əldə etmə** | - | 151 | 720 | 26,4 | 23,3 | | 46,9 | 74,4 | 35,4 |
| **Xarici firmaların satış həcmi** | 2462 | 5503 | 13564 | 15,8 | 10,4 | | 11,5 | 21,6 | 17,8 |
| **Xarici firmaların ümumi məhsul həcmi** | 565 | 1419 | 3045 | 16,4 | 7,1 | | 15,3 | 25,4 | 17,1 |
| **Xarici firmaların ümumi aktivləri** | 1886 | 5706 | 17680 | 18,0 | 13,7 | | 16,5 | 21,2 | 19,8 |
| **Xarici firmaların ümumi ixracatı** | 637 | 1165 | 3167 | 13,2 | 13,9 | | 12,7 | 13,8 | 17,9 |
| **Xarici firmalarda işcilərin sayı (mln.nəfər)** | 17433 | 23605 | 40536 | 5,6 | 5,0 | | 8,3 | 11,4 | 11,9 |
| **qeydlər:**  **UDM:-faktor xərcləri uzrə** | 10611 | 21473 | 30016 | 11,7 | 6,3 | | 0,6 | -0,9 | 3,0 |
| **Əsas kapitala umumi yatırımlar** | 2231 | 4686 | 6058 | 13,5 | 5,9 | | -1,4 | -2,1 | -0,3 |
| **Royalti və digər odəmələr** | 9 | 27 | 65 | 22,0 | 14,2 | | 3,9 | 6,3 | 0,5 |
| **Mal və qeyri-faktor xidmətlərin ixracatı** | 2041 | 4173 | 6892 | 15,0 | 9,5 | | 1,5 | -1,8 | 3,0 |

**Mənbə: «UNCTAD, Doklad o mirovıx investiüiəx, 2000 qod: Transqraniünıe sliəniə i priobreteniə i proüess razvitiə».**

Beynəlxalq istehsalın genişlənməsi və dərinləşməsi prosesi onun ölkələr üzrə yayılması və gəlirliyin tə’min olunması sahəsində yeni məsələlər meydana çıxmışdır. Son onilliklərdə bu prosesin geniş miqyas almasına baxmayaraq dünyanın heç də bütün ölkələri prosesdə bərabər dərəcədə iştirak etməyib. Beynəlxalq istehsalatda hətta minimum iştirak etməyə belə imkan yaradan BXI əsasən bir qrup ölkələrdə cəmləşmişdir: 1999-cu ildə ümumdünya BXI axınlarının 74%-i yalnız 10 ölkəyə məxsus, 80%-i isə yalnız 10 IEOÖ-ə yönəlmişdir. Anoloji mənzərə ölkələrin beynəlxalq istehsalatda iştirak dərəcəsini xarakterizə edən transmilliləşmə indekslərinin analizində də nəzərə çarpır. (diaqram 5.) Bir faktı qeyd etmək lazımdır ki, ölkələr üzrə beynəlxalq istehsalın konsentrasiya dərəcəsi zaman keçdikcə heç də azalmır. Həmçininin az miqdarda BXI istiqamətlənmiş zəif ölkələrdə daxili investisiyalaşdırma çox aşağıdır ki, bu ölkələr qarşısında duran əsas vəzifələr daha çox və «keyfiyyətli» BXI cəlb etməklə milli iqtisadiyyatın ixrac yönümünü, qabaqcıl texnologiya, işçi qüvvəsinin ixtisaslarının artırılması və s. məsələləri həll etmək mümkün olsun. Transmilli münasibətlərin mövcudluğu onun qiymətləndirilməsi zərurətini meydana çıxarmışdır, bu məqsəd üçün UNCTAD özündə beş əsas kateqoriyanı (satış, istehsal, məşğululuq, aktivlər, investisiya) birləşdirən vahid kompleks transmilliləşmə göstəricisinin tətbiq olunmasını təklif etmişdir. Bu göstəricinin tətbiqi maraqlı bir faktı açıqladı: 1980-1995-ci illər üçün göstəricinin orta qiyməti 50%-ə bərabər olduğu halda, 100 iri amerika TMK-sı üçün 26-30%-ə bərabər olmuşdur.

Umumiyyətlə, transmilliləşmə indeksi dord gostəricini orta qiyməti kimi hesablanır: son üç il ərzində BXI idxalının əsas

###### Diaqram 5

Olkələr uzrə transmilliləşmə indeksləri,

1997-ci il, faizlə.

a) Inkişaf etmiş olkələr

b) Inkişaf etməkdə olan olkələr

Mənbə: Word Investment Report, 2000,

kapitala qoyulan umumi yatırımlara nisbəti; cari ildə idxal edilmiş BXI-ın ÜDM-a nisbəti; cari ildə xarici fillialların ümumi xalis məhsulunun ÜDM-a nisbəti; cari ildə xarici filialların işləyən işçilərin ümumi işləyən adamların sayına nisbəti.

Dunya iqtisadiyyatında son zamanlar transmilliləşmə prosesinin miqyasları kapitalın, əməyin və digər resursların beynəlxalq miqyrasiyasının sür’ətlənməsi ilə genişlənməkdədir – transmilliləşmə çox kanallı bir prosesə çevrilmişdir. 1993-cü ildə TMK-lar tərəfindən həyata keçirilən satış əməliyyatlarını ümumi həcmi 5,2 trln.doll., 1997-ci ildə 7 trln.doll., 1999-cu ildə isə qeyd edildiyi kimi 14 trln.doll. olmuşdur. Bu göstərici 1997-ci ildə ümumdünya ixracıtının 114%-inə, dünya ÜDM-un isə 22%-nə bərabər olmuşdur. 80-ci illərdən başlayaraq TMK-nın ümumi satış həcmi dünya ümumi istehsalından 40%, ümumdünya eksportundan isə 30% artıq olmuşdur. (Cədvəl )

Amerika TMK-nın xarici istehsalı ölkənin eksportundan 4 dəfə, Ingiltərədə isə 2 dəfə çoxdur.

80-ci illərdən TMK kapitalının qiymətli kağızlar bazarı vasitəsilə beynəlmilləşməsi prosesi güclənməyə başladı. Bu dövrlərdə daha çox nəzərə çarpan proseslərdən biri TMK-ın ana kompaniyaları və ya xarici filiallarının təşkil etdikləri birgə müəssisələrin yaradılmasının sür’ətlənməsi olmuşdur. ABŞ TMK-nın xarici filiallarının 46%-i digər tə’sisatlarının aksiyalarına malikdir. Bu növ praktikanın yayılması bir çox funksional tələbatlarla bağlıdır, belə ki, mülkiyyətin bu cür strukturu transfert qiymətlərdən istifadəni və lisenziyalarla, gəlir və s. ilə manipulyasiyanı asanlaşdırır. Kompaniyanın beynəlmilləşmə dərəcəsini onun xarici və daxili təsərrüfat fəaliyyətinin nisbəti ilə müəyyən olunur (investisiyalar, məşğulluq, istehsal, satış, NIOKR). Belə ki, BXI ilə ÜDM arasındakı münasibətlərin dinamikliyinin analizindən görünür ki,bütün inkişaf etmiş ölkələrdə bu göstərici 1980-ci ildə 6%-dən 90-cı illərin sonlarına 12,5%-ə qədər artmışdır. Avropa Birliyi ölkələrində bu göstərici uyğun olaraq 6,3% və 15,6%, ABŞ-da 8,1% və 10,2% , Yaponiyada isə 1,8% və 6,9% təşkil etmişdir.

90-cı illərin ortalarından başlayaraq Belçika, Isveçrə və Holland TMK-nın ümumi kapital yatırımlarının 67%-i xaricə istiqamətlənmişdir. Royal Dutch Shell və Philips kompaniyaları üçün xarici investisiyalar daxili kapitalın 70%-ni, Exon- 80%, IBM- 50%-ni təşkil etmişdir. Bu prosesdə NIOKR sahəsində xarici fəaliyyət də əsas rol oynayır.

BMT-nin tədqiqatlarına görə, 90-cı illərində TMK-lar dünya üzrə 150 mln. nəfəri işlə tə’min etmişdir. TMK işçilərinin 50%-i sənayecə inkişaf etmiş ölkələrdə çalışmışlar. Qeyd edək ki, IEOÖ-də 1mln. dollarlıq kapital yatırımı təxminən 25 min nəfərlik, IEÖ-də isə 9 min nəfərlik iş yerinin açılması ilə nəticələnir. IEOÖ-də TMK-ların 70%-i azad ticarət zonalarında, 30%-i xidmət, digərləri isə hasiledici sənaye sahələrində fəaliyyət göstərir.

Transmilliləşmə prosesisinin nəzərə carpan xususiyyətlərindən biri də 90-cı illərdə kompaniyaların birləşmə və əldə edilməsidir. (ingiliscə – "M&A") Bu proseslərə yönələn strategiya vasitəsilə kompaniya böyük həcmli kapitalı daha tez səfərbərliyə almaq imkanı əldə edir. 90-cı illərin statistikasına görə ümumdünya BXI-nın 90%-i IEÖ-in ana kompaniyalarına məxsus olmuşdur, belə ki, onlar tərəfindən idarə edilən sfera daha geniş olduğundan digər metodlar da nəzərdən keçirilir.

Hazırki dövrdə bir çox sənaye ölkələrində kompaniyaların restrukturizasiya prosesi həyata keçirilir. «Securites Data Co» firmasının tədqiqatlarına görə 1997-ci ildə təkcə ABŞ-da kompaniyaların birləşməsi üzrə əməliyyatların ümumi həcmi rekord məbləğə-652 mlrd. doll. bərabər olmuşdur. Birləşmələrinin sayının artmasının əsas səbəblərindən biri də fond bazarının artmaqda olan həcmidir. Aksiyaların qiymətlərinin getdikcə qalxması kompaniyalara qeyri-nəğd ödəmələrlə «əldə etmə» əməliyyatlarını həyata keçirməyə imkan verir, bu zaman əməliyyat səhmlərlə həyata keçirilir. Həmçinin, ABŞ kimi ölkələrdə iqtisadi artım birləşmələrin kompaniyalar üçün daha effektiv ekspansiya vasitəsi olduğu mənzərəsini yaradır. Lakin qeyd edək ki, birləşmə və əldə etmə prosesinin başlıca səbəbi qlobal rəqabətin kəskinləşməsidir, kompaniyalar bu əməliyyatlar vasitəsilə sanki «yaşamaq uğrunda mübarizə aparır» və səhm kontrol paketlərinin birləşmə və əldə edilməsi bütün dünyaya yayılmışdır. Müasir dövrdə transmilli xarakter daşıyan böyük miqyaslı vahid sənaye proyektlərinin həyata keçirilməsi, iri həcmli maliyyə əməliyyatlarının aparılması istiqamətində beynəlxalq əməkdaşlıq razılaşmalarının sayı artmaqdadır. TMK-nın genişlənməsinə misal olaraq, «Renault» konserninin «SAAB» şirkətini; «BMW»nin «Rolls-Roys»-i; «Wolksfagen»-in; «Shkodi» şirkətinin kontrol səhm paketinin alınması ilə «əldə edilməsini», «Mercedes» (AFR) və «Kraysler» (ABŞ) kimi iri avtomobil nəhənglərinin birləşməsini göstərmək olar.

Son dovrlərdə BXI-ın artımında əsas rol oynayan mühüm faktor kompaniyaların formalaşmaqda olan qlobal alqı-satqısı bazarında mövcud olan transərhəd «birləşmə və əldəedilmələrdir» (Transsərhəd "M&A"). Sonuncu onillikdə beynəlxalq istehsalın genişlənməsi yalnız yeni proyektlərə investisiya yatırımları ilə deyil, həmçinin transərhəd "M&A" ilə əlaqədar olmuşdur. (burada özəlləşdirilmiş dövlət müəssisələrinin xarici investorlar tərəfindən əldə edilməsi də daxildir): həyata keçirilmiş transərhəd "M&A"–in dəyər həcmi 1987-ci ildə 100 mlrd.doll.-dan 1999-cu ilə 720 mlrd. doll.-a qədər artmışdır. (diaqram doll.). qeyd edək ki, transərhəd "M&A"-nin dəyər həcmi ilə BXI-ın həcmləri öz aralarında bir çox səbəblərlə bağlı olaraq müqayisə olunmazdır. Bu səbələrə "M&A"-nın maliyyələşmə metodları, BXI-ın qiymətlənidirilməsi zamanı istifadə edilən ödəmə balansı metodologiyası və s. aiddir. Lakin hər halda investisiyanın yeni proyektlərə və ya "M&A"-ya yatırılmasından asılı olmayaraq, hər iki halda beynəlxalq istehsalın miqyasları genişlənir.

Umumilikdə butun transsərhəd "M&A"-nin yalnız 3%-i «birləşmələrə», digər 97%-i isə «əldə edilməyə» aiddir. Burada da ümumi «əldə edilmələrin» 66%-ni tam «əldə etmələr» təşkil edir. Subkontrol səhm paketlərini (10-49%-i) satın alınması ilə əlaqədar olan «əldə etmələr» IEÖ-də ümumi transsərhəd «əldə edilmələrin» 1/3 hissəsini, IEOÖ-də isə 1/5 hissəsini təşkil edir. Funksional olaraq transsərhəd "M&A"-nın horizontal (eyni sahəli kompaniyalar arası), vertikal (müştəri ilə təchizatçı və ya alıcı ilə satıcı arasında "M&A"), konqlomerat (eyni sahə ilə əlaqədar olmayan kompaniyalar arası) tipləri fərqləndirilir. (diaqram 7) Dəyər həcmi baxımından ümumi transsərhəd "M&A"-nın 70%-i horizontal tipə aiddir. (miqdar baxımından isə 50%-i).

#### Diaqram 6



Transsərhəd "M&A" («birləşmə əldə edilmə») dəyər həcmi və UDM-da faizlə cəkisi, 1987-1999-cu illər.

Mənbə: UNCTAD, doklad o mirovıx investiüiəx 2000.

Son illərdə vertikal "M&A"-nın yüksək artım templəri müşahidə edilir. Qeyd edək ki, əgər 80-cı illərdə əksər transsərhəd «birləşmə və əldə edilmələr» qısamüddətli maliyyə gəlirləri məqsədilə həyata keçirilirdisə, hazırda bu əməliyyatların əksər hissəsi uzunmüddətli strateji və iqtisadi məqsədlər güdür.

1980-1999-cu illər ərzində butun «birləşmə və əldə edilmələrin» (yə’ni – transsərhəd və milli "M&A" umumilikdə) sayı 42% artmışdır. Ümumi «birləşmə və əldə edilmələrin» ümumdünya ÜDM-a nisbətdə ümumi dəyəri 0,3%-dən (1980) 8%-ə (1999) artmışdır. Bu perioda "M&A" artımında əsas iki «dalğa nəzərə» çarpmışdır. 1988-1990-cı illərdə və 1995-ci ildən sonra dövr üçün. Sonuncu dövrdə "M&A" bumu bir çox səbəblərlə bağlı olmuşdur: maliyyələşmə mexanizminin təkmilləşdirilməsi, adi səhm emissiyası, səhm mübadiləsi və korporotiv borc instrumentlərindən istifadə və s. UNCTAD-ın tədqiqatlarına görə transsərhəd "M&A"-nın ümumi həcmi 2000-ci ildə 1 trln. dolları ötəcəkdir.

#### Diaqram 7



Transsərhəd «birləşmə və əldə edilmələrin» həcminin tiplər uzrə strukturu (horizontal, vertikal və konqlomerat), 1987-1999-cu illər, faizlə

Mənbə: UNCTAD, doklad o mirovıx investiüiəx 2000.

1999-cu ildə transsərhəd "M&A"-nın ümumi dəyər həcminin dünya üzrə BXI idxalına münasibəti 80% təşkil etmişdir. "M&A" IEÖ-də BXI idxalının əsas kanalı kimi çıxış edir. IEOÖ-də isə fərqli olaraq yeni proyektlərə BXI yatırımları üstünlük təşkil edir. Lakin eyni zamanda bu ölkələrdə "M&A" formasında BXI idxalının həcmi sür’ətlə artır. Mərkəzi və Şərqi Avropada son illər "M&A"-ın payı ümumi BXI idxalında güclü surətdə dinamik olmuşdur, bu isə həyata keçirilən özəlləşdirmə prosesi ilə əlaqədardır. (diaqram 8)

Umumi dəyəri 1 mlrd. dollar təşkil edən 109 «meqa sazişlər» də daxil olmaqla umumi transsərhəd "M&A"-nın 90%-i IEÖ-də yerləşmişdir. Qərbi Avropa firmaları 1999-cu ildə transsərhəd "M&A" sahəsində yüksək aktivlik göstərmişlər, belə ki, "M&A" çərçivəsində bu ölkələrdə alış həcmi 354 mlrd. dollar, satış həcmi isə 519 mlrd. dollar təşkil etmişdir. Bu əməliyyatların əsas hissəsi Avropa Birliyi ölkələrində (vahid valyuta tətbiqi və regional inteqrasiya prosesinin stimullaşdırılması sahəsində həyata keçirilən tədbirlər nəticəsində) həyata keçirilmişdir.

#### Diaqram 8



Transsərhəd «birləşmə və əldə edilmələrin» dəyər həcminin BXI axınlarının ümumi həcminə faiz ilə münasibəti, ölkə qrupları və dünya üzrə, 1987-1999-cu illər.

Mənbə: UNCTAD, doklad o mirovıx investiüiəx 2000.

Ayrı-ayrı ölkələr arasında bu sahədə ən iri satıcı ölkə ABŞ olmuşdur ki, 1999-cu ildə "M&A" çərçivəsində satışın ümumi həcmi 233 mlrd. dollara bərabər olmuşdur. Alış əməliyyatlarının həcminin azalması isə ABŞ-da meqasövdələşmələrin sayının azalması ilə bağlıdır.

Yaponiyada isə vəziyyət bir qədər fərqlidir. Belə ki, yapon TMK-ları əsasən yeni proyektlərə investisiya yatırımları həyata keçirilir. Lakin bütün hallarda bu ölkədə də transsərhəd "M&A" formasında alqı-satqı əməliyyatlarının sayı və həcmi getdikcə artmaqdadır. (cədvəl 5)

1999-cu ildə transsərhəd "M&A"-nın e’maledici sənayenin bir çox sahələrində aktivliyi müşahidə edilmişdir. Əsasən avtomobil, kimya, əczacılıq sənaye sahələrində, həmçinin qida məhsulları, içkilər və tütün istehsalında bu əməliyyatların payı yüksək olmuşdur. Bu sahələrdə «birləşmə və əldə edilmə» əməliyyatların əksər hissəsi horizontal xarakter daşımışdır: onlar miqyas effektinin əldə edilməsinə texnologiya sferasında sinergizmin təchizatına, bazarda nüfuzun artırılması və s. məqsədlərə yönəlmişdir.

#### Cədvəl 5

Transsərhəd «birləşmə və əldə edilmələr»: satış və alış, regionlar üzrə, 1990-1999-cu illər. (mlrd. dollar)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Satış | | | | | | Alış | | | | |
| 1990 | 1995 | 1997 | 1998 | 1999 | 1990 | | 1995 | 1997 | 1998 | 1999 |
| **IEO:** | **134,0** | **164,6** | **234,7** | **445,1** | **644,6** | **143,2** | | **173,7** | **272** | **511,4** | **677,3** |
| Avropa Birliyi | 62,0 | 75,1 | 114,6 | 187,9 | 344,5 | 86,5 | | 81,4 | 142 | 284,4 | 497,7 |
| ABŞ | 54,0 | 53,2 | 81,7 | 209,5 | 233,0 | 27,6 | | 57,3 | 80 | 137,4 | 112,4 |
| Yaponiya | 0 | 0,5 | 3,1 | 4,0 | 15,9 | 14,0 | | 3,9 | 2 | 1,3 | 9,8 |
| **IEOO:** | **16,0** | **15,9** | **64,3** | **80,7** | **63,4** | **7,0** | | **12,8** | **32** | **19,2** | **41,2** |
| Afrika | 0 | 0,2 | 1,7 | 0,7 | 0,6 | - | | 0,1 | - | 0,2 | 0,4 |
| Latın Amerikası və Karib | 11,0 | 8,6 | 41,1 | 63,9 | 37,2 | 1,6 | | 4,0 | 10 | 12,6 | 24,9 |
| Avropa | - | - | - | - | 0,3 | - | | - | - | - | - |
| Asiya | 4 | 6,9 | 21,3 | 16,1 | 25,3 | 5,4 | | 8,8 | 21 | 6,4 | 15,9 |
| Sakit okean regionu | - | 0,1 | 0,3 | - | 0,1 | - | | - | - | - | - |
| Mərkəzi və Şərqi Avropa | 0 | 6,0 | 5,8 | 5,1 | 10,3 | - | | 0,1 | 0 | 1 | 1,6 |
| **Dunya** | **150** | **186,6** | **304,8** | **531,6** | **720,1** | **150,6** | | **186,6** | **304** | **531,6** | **720,1** |

Mənbə: UNCTAD, doklad o mirovıx investiüiəx 2000.

Transmilliləşmə prosesində meydana cıxan problemlərdən biri də TMK-ların həyata keçirdikləri transsərhəd əməliyyatlarının «daxili mühasibat» prosesində «itirilməsi» hallarının baş verməsidir ki, bu zaman onlar yerləşdikləri bazarin milli nəzarətindən yayınırlar. Məsələn, TMK-lar firmadaxili ticarətdə transfert qiymətlərdən istifadə edir ki, bu da baza və ya qəbuledici ölkəni büdcəsinə vergilərin daha az ödənilməsi ilə zərər vurur. Həmçinin səhmdar kapitalında çarpaz iştirak, səhm katirofkalarının digər ölkələrdə yerləşdirilməsi və istehsal resurslarının digər ölkələrdən alınması TMK-ların milli mənsubluğunu və mülkiyyət hüququ sərhədlərinin mövcudluğunu heçə endirir. Digər problemlərə misal olaraq TMK-ların mikromaraqları ilə BXI-dan maksimum mənfəət əldə etmək siyasətini həyata keçirməyə can atan qəbuledici ölkələrin maraqları ilə üst-üstə düşməməsini göstərmək olar. Bütün bunlar isə BXI qəbul edən ölkələrdən proseslərə daha kompleks yanaşmanı və neytral iqtisadi siyasət yürütməyi tələb edir.

**§4. Transmilliləşmə prosesində TMK-lar və onların aparıcı rolu.**

Dunya iqtisadiyyatının müasir inkişaf səviyyəsində transmilliləşmə prosesi geniş şəkildə özünü biruzə verməkdədir. Bu prosesdə əsas aparıcı qüvvə artıq qeyd edildiyi kimi TMK-lardır. TMK-lar ana kompaniya və xarici filiallardan ibarət təsərrüfat birlikləridir. Ana kompaniyalar xarici filialların kapitalında olan pay vasitəsilə onların fəaliyyətini idarə edir. Bu pay adətən xarici filial səhmlərinin və onların ekvivalentlərinin 10%-dən çox olur.

XX əsrin sonu XXI əsrin əvvəllərində TMK-ların beynəlxalq fəaliyyət miqyasları kəskin surətdə genişlənir: hazırda bu şirkətlər kommersant, investor, yeni texnologiya yayıcıları, beynəlxalq əmək qüvvəsinin stimulyatoru kimi çıxış edirlər. TMK-lar dünya mal, xidmət texnologiya, kapital bazarlarının dinamika və strukturunun əsas müəyyənediciləri rolunu oynayırlar. Həmçinin bu şirkətlər müxtəlif ölkələrin şirkətləri arasında istehsal əlaqələrinin genişlənməsi və dərinləşməsi prosesini gücləndirərək istehsalın beynəlmilləşməsi prosesində aparıcı rol oynayırlar.

XX əsrin 70-ci illərində artıq iqtisadi leksikonda beynəlxalq korporasiya fenomeni daha aktiv işlənməyə başladı ki, bunlar da BXI-ın geniş inkişafı nəticəsində meydana çıxmışdır. Ümumdünya BXI-ın və beynəlxalq ticarətin əsas hissəsi bu korporasiyaların payına düşür. TMK-lar beynəlxalq korporasiyaların bir növü olub istehsalın beynəlmilləşməsi bazasında ana kompaniya və xarici filiallar tərəfindən mal və xidmətlərin beynəlxalq istehsalı ilə məşğul olur. 90-cı illərin sonlarında TMK-ların həyata keçiridiyi beynəlxalq istehsalın həcmi ümumdünya ÜDM-nın 7%-ni təşkil etmişdir.

Umumiyyətlə, əksər iri TMK-lar, ABŞ, Avropa Biriliyi və Yaponiyaya aiddir. Son zamanlar YSO –nin transmilli şirkətləri dunya iqtisadiyyatında aktiv iştirak edir. TMK-ların sahəvi strukturu isə aşağıdakı kimidir: bu şirkətlərin 60%-i istehsal (əsasən elektronika, maşınqayırma, kimya və əczacılıq sənaye sahələrində); 30%-i xidmət; 3%-i isə hasiledici və kənd təsərrüfatı sənayesində fəaliyyət göstərir.

Dunya iqtisadiyyatı müasir mərhələsində 63000 ana kompaniyalara, 690000 xarici filiallara və beynəlxalq firmalararası razılaşmaların geniş şəbəkəsinə malik olan transmilli kompaniyalar praktiki olaraq dünyanın bütün ölkələrini və fəaliyyət sahələrini əhatə edərək beynəlxalq istehsalın əsasını təşkil edir. 100 ən iri qeyri-maliyyə TMK-ları praktiki olaraq əsasən IEÖ-ə əsaslanmış (yə’ni, ana kompaniyaları bu ölkələrdə yerləşir) və 1998-ci ildə onların xarici filial aktivlərinin payı ümumi xarici filial aktivlərinin 1/8 hissəsini-2 trln. dollar təşkil etmişdir. Bu yüz iri kompaniyanın xarici filiallarında 6 mln. nəfər işçi çalışmış, xarici satış həcmi isə 2 trln. dollara bərabər olmuşdur. Bu şirkətlərin əsas fəaliyyət sferasını isə elektronika, elektroavadanlıq istehsalı, avtomobil, neft, kimya və əczacılıq sənaye sahələri təşkil etmişdir. (cədvəl 7).

Qeyd olunmalıdır ki, TMK-lar ümumilikdə «iri şirkət» təsəvvürünü yaratsa da, onların tərkibinə IEOÖ və IEÖ-in iri kompaniyalar ilə yanaşı həmçinin nisbətən kiçik şirkətlər də (məsələn, son illərdə beynəlxalq istehsal ilə məşğul olmağa başlamış Mərkəzi və Şərqi Avropanın, digər IEOÖ-in kiçik və orta miqyaslı TMK-ları) daxildir. IEOÖ-in bə’zi kompaniyaları dünyanın yüz ən iri TMK-ları arasında transmilliləşmə göstəricisinə görə geri qalsa da öz ölçülərinə görə kifayət qədər böyükdürlər, məsələn «Petroleos de Venesuela» kompaniyasının xarici aktivlərinin ümumi həcmi 8 mlrd. dollara bərabərdir. (cədvəl 8) TMK-filiallarının əksər hissəsi inkişaf etməkdə olan ölkələrdə yerləşir. Bunu 6-cı cədvəldən də əyani görmək olar.

Cədvəl 6

TMK-ların region və ölkələr üzrə ana kompaniya və xarici filiallarının sayı, ədədlə

|  |  |  |  |
| --- | --- | --- | --- |
| Region (olkə) | Il | Ana kompaniyaların sayı | Xarici filialların sayı |
| **IEO** | **1999** | **48791** | **94269** |
| Qərbi Avropa | 1999 | 37580 | 61594 |
| Almaniya | 1998 | 8492 | 12042 |
| Birləşmiş Krallıq | 1998 | 1094 | 2683 |
| ABŞ | 1997 | 3387 | 19103 |
| **IEOO** | **1999** | **12518** | **355324** |
| Asiya | 1999 | 10332 | 327310 |
| Latın Amerikası və Karib hövzəsi | 1999 | 2019 | 24345 |
| **Dunya uzrə** | **1999** | **63459** | **689520** |

Mənbə: Word Investment Report, 2000,

TMK-ların nəzəri konsepsiyalarına diqqət yetirək: müasir TMK nəzəriyyələri bu kompaniyaları əmtəə istehsalı və satışı ilə məşğul olan müəssisə kimi nəzərdən keçirərək onlara firma nəzəriyyələrini aid edir. Əksər beynəlxalq kompaniyalar öz fəaliyyətlərinə milli bazarlarda başlamış, sonralar isə baza ölkələrinin müqayisəli üstünlüklərindən və öz müəssisələrinin rəqabət üstünlüklərindən istifadə edərək fəaliyyət dairələrini genişləndirmiş, qəbuledici ölkələrdə istehsalın təşkil edilməsi üçün BXI-lar həyata keçirmişdir.

TMK-ların əsas xüsusiyyətləri – BXI əsasında əmtəə istehsalı və satışı ilə məşğul olan xarici filialların mövcudluğu transmilli şirkətlər üzrə tədqiqatçılar tərəfindən birbaşa investisiyalara aid bir neçə modelin yaradılmasına gətirib çıxarmışdır ki, bu modellər birinci paraqrafda nəzərdən keçirilmişdir. (inhisarçı üstünlüklər modeli; texnoloji səbəblər modeli; əmtəənin həyat dövrü modeli; beynəlmilləşmə modeli; eklektik model; maksis model).

TMK-ların fəaliyyətinin və BXI-ın nəzəri əsaslarının analizi milli kompaniyalarla muqayisədə TMK-ların effektiv fəaliyyətinin əsas mənbələrini müəyyən etməyə imkan verir:

* Təbii resurs, kapital, istehsalat təcrubəsi, NIOKR nəticələrindən geniş istifadə ilə yalnız bir ölkədə iqtisadi fəaliyyət göstərən və xarici bazarlarda yalnız idxal-ixrac əməliyyatları ilə iştirak edən firmalara nisbətən müxtəlif üstünlüklərə malik olmaq;
* Daxili bazarın tələbatlarının, iqtisadi artım tempinin, işçi qüvvəsinin qiyməti və ixtisasının, digər iqtisadi resurslardan istifadə əlverişliliyinin, infrastrukturanın, həmçinin siyasi sabitliyin tətqiqi və nəzərə alınması ilə müxtəlif ölkələrdə xarici müəssisələrin optimal yerləşdirilməsi imkanları;
* Xarici filialların yerləşdiyi ölkələrdə də borc vəsaitləri daxil olmaqla ümumi kapitalın bütün TMK miqyasında akumlyasiya imkanları və həmin vəsaitin kompaniya üçün daha əlverişli şəraitdə investisiya olunması;
* Oz məqsələri ucun butun dunyanın maliyyə resurslarından istifadə imkanları. ABŞ Ticarət Nazirliyinin mə’lumatlarına görə Amerika korporasiyalarının xarici filiallarının ümumi aktivlərinin həcmi 90-cı illərin ortaları üçün 2 trln. dollar həcmində qiymətləndirilmişdir.

Bu filialların maliyyələşdirilməsində yalnız ana kompaniyalar deyil, həmçinin qəbuledici və üçüncü ölkələrin fiziki və hüquqi şəxsləri də iştirak edir. (şəkil 3) Ümumiyyətlə TMK-ların xarici filialları ana kompaniyanın maliyyə vəsaitləri yanaşı, həmçinin qəbuledici və üçüncü ölkələrin kommersiya və maliyyə institutlarının borc vəsaitlərindən geniş istifadə edir.

Şəkil 3

Amerika TMK-larının xarici filiallarının maliyyələşmə mənbələri

1 – qəbuledici olkələrdə huquqi və fiziki şəxslər (45%)

2 – ucuncu olkələrdə huquqi və fiziki şəxslər (23%)

3 – ana kompaniyalar (13%)

4 – ABŞ fiziki və huquqi şəxslər (3%)

5 – yenidənmaliyyələşmə və digər mənbələr hesabına özünü maliyyələşdirmə (16%).

* Muxtəlif olkələrdə əmtəə, valyuta və maliyyə bazarlarının konyunkturası haqqında intensiv informasiyaya malik olmaq nəticəsində kapitalın TMK-lar tərəfindən maksimal gəlir gətirəcəyi ölkələrə axını və maliyyə resurslarının minimal rislərlə ölkələr üzrə bölüşdürülməsi imkanları;
* Rassional təşkilati struktura malik olma;
* Istehsal və satışın optimal təşkili, firmanın yüksək rputasiyasının saxlanması da daxil olmaqla beynəlxalq menecment təcrübəsi. Effektiv fəaliyyətin bu tipi dinamikdir, aktivlərin həcmi ilə mütənasib olaraq effektivlik artır.

TMK-ların strukturuna nəzər yetirməzdən əvvəl bə’zi məsələləri aydınlaşdıraq. Ümumiyyətlə, TMK beynəlxalq korporasiya adlanan qurumun bir növüdür. Beynəlxalq korporasiyaların başlıca əlaməti baza ölkədən investisiya qəbul edən ölkəyə BXI həyata keçirilməsi ilə müəyyən edilir. Baza ölkə-beynəlxalq korporasiyanın əsas ana kompaniyasının yerləşdiyi ölkədir. Qəbuledici ölkə isə BXI əsasında yaradılmış və beynəlxalq korporasiyaların qız, assosiativ kompaniyaları və ya filialları yerləşən ölkədir. Beynəlxalq korporasiyaların iki tipi mövcuddur:

* TMK: ana kompaniyası bir ölkənin kapitalına məxsusdur və dünyanın müxtəlif ölkələrində filialları fəaliyyət göstərir;
* Coxmilli korporasiyalar: ana kompaniyası iki və daha çox ölkəyə aiddir.

Lakin qeyd edək ki, beynəlxalq korporasiyaların bu qaydada tipləşdirilməsi şərti xarakter daşıyır. Bə’zi iqtisadçılar xarici ölkələrdə minimum 6 xarici filialı olan və illik dövriyyəsi 1 mlrd. dollardan az olmayan korporasiyaları TMK hesab edir. TMK-ların əsas xüsusiyyətləri kimi bir mərkəzdən idarə edilən, müxtəlif ölkələr arasında beynəlxalq istehsal sisteminin yaradılması, müxtəlif ölkələrdə yerləşən müəssisələr arasında korporasiyadaxili ticarətin yüksək intensivlik dərəcəsi, baza və qəbuledici ölkələrdən əməliyyatlar üzrə qərar qəbul edilməsində nisbi müstəqillik, qapalı korporasiyadaxili struktur çərçivəsində qabaqcıl texnologiyanın ötürülməsi və s.-ni göstərmək olar.

TMK-ların optimal idarəetmə strukturu ana kompaniyanın xarici filialların fəaliyyətini idarə etməsinə imkan verməklə bərabər, həmçinin xarici filial menecerləri öz bazarlarının konyunkturasına uyğun qərarlar qəbul etmək və fəaliyyət göstərmək müstəqilliyinə də malikdirlər.

Baş ana kompaniya – TMK muəssisəsi sisteminin administrativ mərkəzidir. Onun funksiyalarına adətən aşağıdakılar aiddir: digər kompaniyalarla birləşmə və ya yenilərinin «əldə edilməsi», həmçinin qeyri-effektiv şö’bələrin ixtisra haqqında qərar verilməsi, ümumi TMK sistemində uzunmüddətli istehsal, investisiya və maliyyə siyasətinin hazırlanması və xarici filial NIOKR xərcləri üzərində nəzarət.

Xarici filialların əsas təşkilati formaları aşağıdakılardır:

* Qız kompaniyası (Subsidiary) – ana kompaniya xarici müəssisə səhmlərinin 50%-dən çoxuna malikdir və bu müəssisənin idarə subyektlərini tə’yin edir;
* Assosiativ kompaniya (associate) – ana kompaniya xarici muəssisə səhmlərinin 10-50%-nə sahibdir. Ana kompaniya idarə etmədə iştirak etsə də, muəssisənin bilavasitə ozu bu prosesdə təkmilləşdirilməsi iştirak edə bilməz;
* Şo’bə (Branch) və ya filial – tam olaraq ana kompaniyaya aiddir.

Idarəetmə strukturunun təkmilləşdirilməsi problemləri TMK rəhbərliyi tərəfindən mal və xidmət assortimentinin nəzərə alınması ilə həll edilir. Bircinsli məhsul üzrə ixtisaslaşan korporasiyalar öz idarəetmə strukturunu coğrafi – regional prinsiplər əsasında qurur. Coğrafi – regional idarəetmə strukturunun bariz nümunəsi kimi Isveçrə şirkəti olan «Nestle» firmasını göstərmək olar:

Şəkil 4

«Nestle» korporasiyasının coğrafi prinsiplər üzrə idarəetmə strukturu (A, V, S-məhsul tipidir)

Idarəetmə strukturunun digər bir təşkil edilmə usulu «Ceneral Elektrik» korporasiyasına aiddir. Bu korporasiya dünya üzrə ən müxtəlif çeşidli məhsullar istehsal edir: aviasiya mühərrikləri, sənaye plasmatsları, işıqlandırma cihazları, energetika qurğuları, tibbi avadanlıqlar, məişət cihazları və s.

«Ceneral Elektrik» korporasiyasında beynəlxalq istehsal və satışın idarə edilməsi əmtəə prinsipləri üzərində qurulmuşdur. Qəbuledici ölkələrdə sahibkarlıq fəaliyyəti üzrə məs’uliyyət istehsal departamentinin icraedici rəhbərliyinin üzərinə düşür. Burada əsas məsələ qəbuledici ölkələrdə xarici filialların məhsul assortimentinin yerli şəraitə adaptasiyası prosesidir.

Şəkil 5

«Ceneral Elektrik» korporasiyasının əmtəə prinsipi üzrə idarəetmə strukturu (A, V, S, - regional və ölkələr üzrə istehsal filialları)

Gostərilən bu iki idarəetmə strukturunda TMK-ların ana kompaniyaları və xarici filialları arasında operativ qarşılıqlı əlaqə yaradır, onlar arasında aktiv kapital, texnologiya, məhsulu və s. komponentlərin mübadiləsi prosesi həyata keçirilir.

Muəssisənin yerləşməsi, subtəchizatcı və satış bazarlarının optimal kombinasiyası ilə beynəlmiləl istehsalın təşkil edilməsi korporasiyalar arasında effektiv əməkdaşlığın yaradılmasında mühüm rol oynayır. 90-cı illərin əvvəllərində «Folksfagen» (AFR) korporasiyasının «Şkoda» (Çexiya) firmasının kontrol səhm paketini əldə etməsi ilə qısa bir müddətdə bir çox modelləşdirmə əməliyyatları həyata keçirmiş, avtomobil istehsalında proqressiv texnologiya tətbiq edərək özünün və Çex tədqiqat mərkəzləri həmçinin konstruktor büroları bazasında yeni modellər yaratmışdır.

Beynəlxalq korporasiyalar baza və qəbuledici olkələr arasında iqtisadi əlaqələrin müəyyən formasına çevrilmişlər ki, bir çox hallarda onlar milli qanunverici və icraedici aparatlardan deyil, öz korporasiya daxili maraqlarından asılı olurlar. Müasir şəraitdə TMK-lar tərəfindən həyata keçirilən beynəlxalq investisiyalaşdırmanın ayrı-ayrı tərəfləri regional səviyyədə sərt tənzimlənsə də hazırda bu prosesin heç bir universal qaydası işlənib hazırlanmamışdır. Baza ölkələri TMK-ların fəaliyyətini korporasiyalar haqqında mövcud olan milli qanunvericilik vasitəsilə tənzimləyir və bu zaman TMK və ölkənin milli korporasiyaları arasında heç bir fərq qoyulmur. Qəbuledici ölkələrdə də investisiyalar haqqında milli qanunvericilik aktları TMK fəaliyyətini tənzimləyir. Bu sahədə BVF və Dünya Bankının himayəsi altında TMK-lar üzrə BMT komissiyaları çərçivəsində qarşılıqlı münasib qaydalar qəbul edilmişdir. Bu qaydaların əsas prinsipləri kapitalın beynəlxalq hərəkətinin maksimum azadlığının tə’min edilməsi, milli kapital bazarlarının liberallaşdırılmasıdır. Beynəlxalq investisiyalaşdırma qaydalarına aşağıdakı prinsiplər aiddir:

* *Sərbəst daxilolma huququ.* TMK-lara huquqi dovlətlərin ərazisində filial yaratmağa müstəsna səlahiyyət verir. Bu qayda investisiya qəbul edən hökumətindən hər hansı bir xüsusi icazə alınmasını tələb etmir. Lakin bir çox hallarda daxilolma hüququ ölkənin iqtisadi təhlükəsizliyini təhlükə altına aldıqda və ya məqsədəlirin milli qanunvericiliyə zidd olduğu hallarda dövlət tərəfindən məhdudlaşdırıla bilər. Bə’zi ölkələrdə xarici investisiyalarla yaradılan bir çox müəssisələr qadağan edilir;
* *Ədalətli və bərabər huquqlu rejimi.* Milli və xarici investorlara bərabər huquqlu şərait yaratmaq məqsədi gudur. Qəbuledici olkələrin dovlətləri tərəfindən həyata kecirilən guzəşt və s. imtiyazlar həm yerli, həm də xarici investorlar ucun eyni olmalıdır;
* *Kontraktın icrasının dayandırılma mümkünlüyü;*
* *Mubahisələrin tənzimlənməsi.* TMK və qəbuledici olkələr arasında baş verən mübahisələrin aradan qaldırılmasının ən münasib üsulu danışıqlar yoludur. Əgər nəticə vermirsə mübahisələr Dünya Bankı nəzdnində 115 ölkənin imzaladığı investisiya mübahisələrinin tənzimlənməsi haqqında beynəlxalq konvensiya əsasında qəbuledici ölkənin müstəqil arbitraj məhkəməsində həll olunur.

Beynəlxalq korporasiyalar həyata kecirdikləri iqtisadi siyasət cərcivəsində baza və qəbuledici olkələrə muəyyən tə’sirlər gostərir. TMK-ların iqtisadi effekti BXI-ın iqtisadi effekti ilə uyğun gəlir. (şəkil 2) TMK-ların baza ölkəsində kapital xaricə yatırılması ilə daha effektiv istifadə nəticəsində gəlirlər h senqmentinə, qəbuledici ölkədə isə kapitalın xaricdən axını nəticəsində daxili investisiyalaşdırma ilə kapitaldan gələn gəlirlər g senqmentinə bərabərdir.

Xaricdə istehsal sahələrinin yaradılması ilə baza ölkədə işçi yerlərinin itirilməsi və qəbuledici ölkədə isə əksinə yaradılması ilə nəticələnir. Digər tərəfdən, xaricdə filialların yaradılması ilə baza ölkəsinin büdcə gəlirləri də azalır, çünki bu filiallar ölkə sərhəddindən kənarda yerləşdikləri üçün ölkənin vergi sisteminə cəlb edilə bilməz.

Butun bunlara baxmayaraq, makroiqtisadi təhlildən aydın olur ki, baza ölkələri üçün milli kapitalın xaricdə daha effektiv istifadəsindən gələn fayda məşğulluğun ixtisarı və vergi sisteminin itkilərindən daha çoxdur.

TMK-lar ilə qarşılıqlı münasibətlərdə qəbuledici ölkələr daha çox onlar tərəfindən siyasi təzyiqlər və TMK-ların milli təhlükəsizliklə əlaqədar sahələrə daxil olmaqdan çəkinirlər. Bu isə bə’zi sahələrə xarici investisiya qoyuluşlarını qadağan edən qanunların qəbulu ilə nəticələnir. Həmçinin TMK filialları fəaliyyət göstərən ölkələrdə də yerli istehsalçıların rəqabətə tab gətirə bilməmələri səbəbindən proteksionist tətbirlərin həyata keçirilməsi də tez-tez müşahidə edilir. Lakin qeyd edək ki, bir çox ölkələr ümumi yığımın aşağı səviyyəsi və investisiya çatışmazlığı səbəbindən müxtəlif vergi və s. güzəştlər hesabına TMK-ların cəlb edilməsinə çalışır ki, bu da onların ümumi iqtisadi inkişaf səviyyəsini artırır.

Beynəlxalq korporasiyaların baş kompaniyaları və filialları arasında birbaşa investisiyalar şəklində kapital və əmtəə hərəkəti baş verir. Bu prosesdə iştirak edən əmtəələrin qiymətləri adi bazar qiymətlərindən fərqlənir (aşağı olur):

**Transfert qiymətlər** – borclar qiymətlərindən fərqlənən və muxtəlif olkələrdə yerləşmiş filiallar arasında baş verən gəlirlərin ötürülməsi, vergilərin ixtisarı məqsədilə istifadə edilən korporasiyadaxili qiymətlərdir.

Transfert qiymət ilə bazar qiymətləri arasındakı fərqi müəyyən etmək üçün əmtəənin daşınması və çatdırılmasının korporasiyadaxili qiyməti ilə uyğun ölkələr üzrə həmin əmtəənin digər müstəqil-iqtisadi subyektlər vasitəsilə daşınma və çatdırılma qiymətlərini bilmək kifayətdir.

Qeyd edək ki, korporasiyadaxili ticarətin həcmi getdikcə artmaqdadır və onun ölçüləri çətin qiymətləndirilir. Buna görə də Transfert qiymətlər kapitalın BXI formasında beynəlxalq hərəkətinin uçotuna güclü təhrifedici tə’sir göstərir.

Cədvəl 7

Dunyanın 20 ən iri TMK-sı: xarici aktivlərin həcminə görə təsnifləşdirmə, 1998-ci il (mlrd. doll. və min nəfər)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Reytinq-1998 | |  | ə | ə | Aktivlər | | Satış | | Məşğulluq | | əşəə |
| Xarici aktivlər | Transmilliləşmə indeksi | xarici | umumi | xarici | umumi | xarici | umumi |
| 1. | 75 | «Ceneral Elektrik» | ABŞ | Elektronika sən. | 128,6 | 355,9 | 28,7 | 100,5 | 130 | 293 | 36,3 |
| 2. | 85 | «Ceneral Motors» | ABŞ | Avtosənaye | 73,1 | 246,7 | 49,9 | 155,5 | - | 396 | 30,9 |
| 3. | 45 | «Royal Dac/Şell qrup» | Niderl.,BK | Neft sən. | 67,0 | 110 | 50 | 94,0 | 61 | 102 | 58,0 |
| 4. | 76 | «Ford Motor Ko» | ABŞ | Avtosənaye | - | 237,5 | 43,8 | 144,4 | 171,3 | 345,2 | 35,4 |
| 5. | 19 | «Ekson Ko» | ABŞ | Neft sən. | 50,1 | 70,0 | 92,7 | 115,4 | - | 79 | 75,9 |
| 6. | 60 | «Toyoto» | Yaponiya | Avtosənaye | 44,9 | 131,5 | 55,2 | 101 | 113,2 | 183,9 | 50,1 |
| 7. | 54 | «IBM» | ABŞ | EHM sən. | 43,6 | 86,1 | 46,4 | 81,7 | 150 | 291 | 53,0 |
| 8. | 21 | «BP AMOKO» | BK | Neft sən. | 40,5 | 54,9 | 48,6 | 68,3 | 79 | 99 | 74,9 |
| 9. | 59 | «Daymler Kraysler» | Almaniya | Avtosənaye | 36,7 | 159,7 | 125,4 | 154,6 | 208,5 | 441,5 | 50,4 |
| 10. | 3 | «Nestle SA» | Isvecrə | Qida məhs.sən. | 35,6 | 41,1 | 51,2 | 52,0 | 225,6 | 231,8 | 94,2 |
| 11. | 51 | «Folksfagen» | Almaniya | Avtosənaye | - | 70,1 | 52,3 | 80,2 | 142,5 | 298 | 53,8 |
| 12. | 7 | «YUNILEVER» | Niderl.,BK | Qida məhs. sən. | 32,9 | 35,8 | 39,4 | 44,9 | 240,9 | 265,1 | 90,1 |
| 13. | 63 | «Syus lyenes dezo» | BK.,Fransa | kommunal xidmətlər | - | 84,6 | 12,9 | 34,8 | 126,5 | 201 | 45,6 |
| 14. | 73 | «Uold Martstors» | ABŞ | Pərakəndə satış | 30,2 | 50 | 19,4 | 137,6 | - | 910 | 37,2 |
| 15. | 8 | «AVV» | Isvecrə | elektroavadanlıq | - | 32,9 | 23,1 | 27,7 | 154,2 | 162,7 | 89,1 |
| 16. | 43 | «Mobil Corpor.» | ABŞ | neft sən. | - | 42,8 | 29,7 | 53,5 | 22,1 | 41,5 | 58,6 |
| 17. | 17 | «Didjeo plk» | BK | icki istehsalı | 27,9 | 46,3 | 10,5 | 12,4 | 65,3 | 77 | 76,7 |
| 18. | 38 | «Xonda Motor So ltd» | Yaponiya | avtosənaye | 26,3 | 41,8 | 29,7 | 51,7 | - | 112,2 | 60,2 |
| 19. | 52 | «Siemens AQ» | Almaniya | elektronika | - | 66,8 | 45,7 | 66 | 222 | 416 | 53,6 |
| 20. | 41 | «Soni Korp» | Yaponiya | elektronika | - | 52,5 | 56,6 | 56,6 | 102,5 | 173 | 59,3 |

Mənbə: www.FinancialTimes.net

Cədvəl 8

IEOO-in 15 ən iri TMK-sı: xarici aktivlərin həcminə görə təsnifləşdirmə, 1998-ci il (mln. doll. və min nəfər)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Reytinq-1998 | |  | ə | ə | Aktivlər | | Satış | | Məşğulluq | | əşəə |
| Xarici aktivlər | Transmilliləşmə indeksi | xarici | umumi | xarici | umumi | xarici | umumi |
| 1. | 34 | «Petroleos de Venesuela» | Venesuela | neft sən. | 7926 | 48816 | 11003 | 25659 | 6,026 | 50,8 | 23,7 |
| 2. | 14 | «Daewoo Co» | Koreya Resp. | avtosənaye | - | 22135 | - | 30547 | - | 15 | 49,4 |
| 3. | 6 | «Cerdayn Meteson H. Ltd» | Honq-Konq |  | 5954 | 9565 | 7921 | 11230 | - | 160 | 67,6 |
| 4. | 12 | «Semeks, SA» | Meksika | tikinti sən. | 5639 | 10460 | 2334 | 43,5 | 9,75 | 19,8 | 52,4 |
| 5. | 35 | «Petronas Petroliam» | Malayziya | neft sən. | 5564 | 26184 | 3757 | 11133 | 2,7 | 18,5 | 23,2 |
| 6. | 8 | «Lani Limited» | CAR | kağız sən. | 4574 | 6475 | 3246 | 4308 | 10,7 | 23,6 | 63,8 |
| 7. | 19 | «Xatcison Uampoa Ltd.» | Honq-Konq |  | - |  | - | - | - | - | - |
| 8. | 9 | “Sanken qrup” | Koreya Resp. |  | 3851 | 13389 | 2191 | 6639 | 20,8 | 39,8 | 39,4 |
| 9. | 39 | «Petroleu Brazili SA» | Braziliya | neft sən. | 3700 | 33180 | 1300 | 15520 | 0,4 | 42,1 | 6,8 |
| 10. | 49 | «Nyu Vorld Devepelopment So» | Honq-Konq | tikinti sən. | 3414 | 13465 | 376 | 3628 | 0,03 | 16,5 | 13,3 |
| 11. | 45 | «Cayna SKIKo» | Cin | tikinti sən. | 3290 | 7300 | 1950 | 5890 | 5,5 | 239 | 26,8 |
| 12. | 31 | «IPFSA» | Argentina | neft sən. | 3278 | 13146 | 880 | 5500 | 1,7 | 9,5 | 19,8 |
| 13. | 36 | «LG Electronics» | Koreya Resp. | elektronika | 3127 | 12824 | 4841 | 12213 | 27,8 | 60,7 | 36,6 |
| 14. | 21 | «Cayna NKEIKo» | Cin | ticarət | 3000 | 4950 | 7920 | 13800 | 0,5 | 8,4 | 41,4 |
| 15. | 17 | «Keppel Ko ltd» | Sinqapur |  | 2598 | 17321 | 376 | 2127 | 1,7 | 12 | 15,7 |

Mənbə: www.FinancialTimes.net

**II.3. Azərbaycan iqtisadiyyatının dünya təsərrüfatı sisteminə qovuşmasında birbaşa investisiyaların yeri.**

Azərbaycan Respublikasının iqtisadiyyatı müasir şəraitdə dünya transmilli şirkətlərinin aktiv fəaliyyət göstərmələri və xarici birbaşa investisiyaların cəlb edilməsi üçün əlverişli şəraitə malikdir. Xarici vəsaitlərin respublika iqtisadiyyatının daha çox yanacaq energetika kompleksinə yönəldiyi mə’lumdur ki, son zamanlarda bu sferada bağlanmış bir çox sazişlər bunu təsdiq edir. Ölkəyə cəlb olunan birbaşa xarici investisiyalar dövlət xarici borc problemi yaratmır və əksinə onun örtülməsi üçün əlavə vəsait mənbələri yaradır, istehsal və elmi-texniki kooperasiya vasitəsilə milli iqtisadiyyatın beynəlxalq təsərrüfata aktiv inteqrasiyasına münbit şərait yaradır.

Indiki şəraitdə butun kecid iqtisadiyyatlı ölkələr kimi Azərbaycanda istehsalın aşağı düşməsi, informasiya və digər problemlər qarşısında qalmışdır ki, onlara da təkcə həll etmək Respublika üçün qeyri-mümkündür. Yuxarıda sadalanan səbəblərdən iqtisadiyyata milli kapital qoyuluşları kəskin şəkildə aşağı düşmüş və xarici investisiyaların cəlb edilməsi ilə bu vəziyyətdən çıxma şəraiti meydana çıxmışdır. Azərbaycan Iqtisadiyyat Nazirliyi tərəfindən ölkənin intensiv inkişafı üçün tələb olunan ümumi investisiya tələbatı hesablanmışdır. Belə ki, yalnız kənd təsərrüfatı və neft sənayesi ilə əlaqədar olmayan hasiledici sənaye sahələri üçün bu göstərici 9,64-10,64 mlrd. dollar təşkil edir. Ümumdünya birbaşa investisiya bazarının illik ixrac mümkün göstəricisi isə mütəxəssislərin fikrincə 200 mlrd. dollara bərabərdir. Deməli Azərbaycan özü üçün tələb olunan məbləği cəlb etmək üçün bu seqmentdə investisiya rejiminin liberallaşması siyasətini həyata keçirən, daha əlverişli investisiya iqliminə malik ölkələr ilə kəskin rəqabət aparmalıdır. Bu səbəbdən də Respublikada xarici investisiyaları stimullaşdırmaq baxımından əlverişli siyasi, iqtisadi, hüquqi, sosial və s. şəraitin yaradılması istiqamətində kompleks tədbirlər həyata keçirilməlidir.

Hazırda Azərbaycan iqtisadiyyatında investisiya iqliminə mənfi tə’sir göstərən bir çox obyektiv və subyektiv faktorlar mövcuddur. Bu risk amilləri isə mütəxəssislərin fikrincə əsasən 3 qrupa təsnifləşdirilə bilər. a) sosial-siyasi vəziyyət; b) iqtisadi şərait; v) hüquqi tə’minat. Qeyd edək ki, Azərbaycan xarici investisiyalar üçün qanunvericilik iqlimi göstəriciləri sistemində MDB ölkələri içərisində orta yerlərdən birini tutur, belə ki, ölkənin qanunvericilik iqlimi hələ də tam mükəmməl deyil.

Azərbaycan Respublikasında xarici investisiyaların hüquqi rejimi dörd səviyyədə əks olunur. Bu hüquqi rejim konstitusiya; qanun və digər hüquqi normativ aktlar səviyyəsində; ikitərəfli və çoxtərəfli hökumətlərarası və beynəlxalq çoxtərəfli razılaşmalar səviyyəsində mövcuddurlar. Respublika ərazisində xarici investisiyalar haqqında əsas qanunvericilik aktı 1992-ci ildə qəbul olunmuş «Xarici investisiyaların qorunması haqqında Qanun»dur. Qanuda bə’zi çatışmazlıqlar mövcud olsa da, xarici investisiyalara dövlət tə’minatı, həmçinin məhsul idxal-ixracında bə’zi gömrük və digər güzəştlər nəzərdə tutulur.

Respublikanın müstəqilliyin ilk illərində xarici investisiyalar haqqında bir çox qanunların qəbul edilməsinə baxmayaraq ölkəyə investisiya axını siyasi vəziyyətlə əlaqədar hələ də zəif idi. Digər postsosialist ölkələrdə olduğu kimi Azərbaycana da xarici investisiya axınları bir çox risklərdən sığortalanmaq üçün dövlət kompaniyaları ilə birgə müəssisələrin yaradılması formasında baş verirdi. 1990-cı ildə ölkədə cəmi 2 birgə müəssisə qeydə alınmışsa, 1993-cü ildə onların sayı 300-ə, 1999-cu ilin əvvəlinə isə 927-ə çatmış və ümumi nizamnamə fondunun (41,03 mln. dol.) 49,6%-i (20 mln. dol.) xarici şirkətlərə məxsus olmuşdur. (bax cədvəl 9,10).

Son uc il ərzində 100% xarici kapitala məxsus olan şirkətlərin – xarici firma firmalarının yaranması və artması müşahidə edilmişdir ki, bu da artıq müəyyən dərəcədə tə’minatlı investisiya şəraitindən xəbər verir. 1999-cu ilin əvvəlində belə firmaların sayı 250 olmuşdur ki, onların 32%-i Türk şirkətlərinin, 20%-i Rusiya və Iran, qalanları isə ABŞ, Böyük Britaniya, Almaniya, Isveçrə, BƏƏ və digər ölkə (30 ölkə) şirkətlərinin filiallarıdır.

cədvəl 9

Xarici kompaniya firmaları və birgə müəssisələrə birbaşa xarici investisiya qoyuluşları. (mln. dol.)

|  |  |  |  |  |  |  |  |
| --- | --- | --- | --- | --- | --- | --- | --- |
| № | əə | Investisiya | | | | |  |
| 1995 | 1996 | 1997 | 1998 | 199 |
| 1 | Turkiyə | 6,8 | 45,3 | 129,6 | 160,3 | 67,8 | 409,8 |
| 2 | ABŞ | 2,1 | 41,5 | 97,5 | 56,7 | 29,8 | 227,6 |
| 3 | B.Britaniya | 0,7 | 0,2 | 47,2 | 47,4 | 45,8 | 141,3 |
| 4 | Iran | 0,9 | 1,0 | 2,6 | 40,7 | 9,2 | 54,4 |
| 5 | BƏƏ | 0,7 | 1,7 | 8,0 | 16,6 | 7,6 | 34,6 |
| 6 | Almaniya | 1,2 | 4,2 | 16,0 | 2,1 | 6,2 | 29,7 |
| 7 | Rusiya | 0,7 | 2,3 | 5,5 | 10,3 | - | 15,9 |
| 8 | Italiya | 0,1 | 0,4 | 1,5 | - | - | 2,0 |
| 9 | digər olkələr | 1,7 | 6,2 | 19,6 | 126,1 | 44,0 | 200,1 |
| **10** | **Cəmi** | **14,9** | **102,8** | **330,9** | **460,2** | **210,4** | **1119,2** |

cədvəl 10

Azərbaycanda birgə muəssisə (BM) xarici kapitalın miqdarı.

(1991.01.01)

|  |  |  |  |  |  |  |
| --- | --- | --- | --- | --- | --- | --- |
| ə | ı | ə | Azərbayca-nın payı | | Xarici part-nyorların payı | |
| mln. man. | % | mln. man. | % |
| ABŞ | 40 | 93589 | 47666 | 50,9 | 45923 | 49,1 |
| Israil | 10 | 23000 | 11408 | 49,6 | 11592 | 50,4 |
| Almaniya | 39 | 15675 | 10221 | 65,2 | 5450 | 34,8 |
| Turkiyə | 392 | 15394 | 6151 | 40 | 9244 | 60 |
| Rusiya | 74 | 3848 | 1859 | 48,3 | 1989 | 51,7 |
| Gurcustan | 7 | 3105 | 1261 | 40,6 | 1845 | 59,4 |
| Iran | 208 | 1930 | 727 | 37,7 | 1203 | 62,3 |
| B.Britaniya | 17 | 796 | 381 | 47,8 | 415 | 52,2 |
| Niderland | 4 | 451 | 270 | 59,9 | 181 | 40,1 |
| Finlandiya | 1 | 450 | 221 | 49,0 | 230 | 51,0 |
| Cin | 7 | 120 | 59 | 49,4 | 61 | 50,6 |
| Qırğıstan | 1 | 54 | 37 | 66 | 18 | 34 |
| Isvecrə | 14 | 51 | 26 | 51,2 | 25 | 48,8 |
| Italiya | 1 | 1,247 | 0,9 | 72 | 0,35 | 28,0 |
| digər olkələr | 103 | ……. | ……. | …… | …….. | …… |
| **Cəmi** | **927** | **178497,43** | **90046,014** | **50,4** | **88452,418** | **49,6** |

Umumdunya 1999-cu il də daxil olmaqla Respublikada yaradılmış birgə müəssisələr aşağıdakı göstəricələrlə xarakterizə olunur: ümumi sayı – 1247; nizamnamə kapitalı – 156,2 mln. doll; xarici investisiyalar – 81,5 mln. doll. Xarici investisiyaların sahə strukturuna diqqət yetirdikdə, aydın olur ki, birgə müəssisələrə kapital qoyuluşlarının 31%-i neft və neftkimya sənayesinə qoyulmuşdur, belə ki, 1999-cü ildə uyğun sahələrə kapital qoyuluşları 38,8% və 30,0% təşkil etmişdir. Tikinti, kommunikasiya və nəqliyyat sahələrinə isə ümumi investisiyaların cəmi 13%-i cəlb edilmişdir. Bu tendensiya iri neft kontraktlarının bağlanması ilə daha da artır. Istehlak mallara istehsalına yatırılmış investisiyaların çəkisi isə 10%-ə bərabərdir. Lakin son zamanlar bə’zi müsbət meyllər nəzərə çarpır. Belə ki, 1998-ci ilin əvvəlinə birgə müəssisələrin 44,3%-i xalq istehlakı mallara istehsalı, 12,3%-i k/t məhsulları istehsalı, 9,2%-i tikinti materialları, 2,7-i maşınqayırma və metallurgiya, 2,5%-i səhiyyə və farmaçevt sənayesində, 1%-i isə turist xidmətləri istehsalı sferasında fəaliyyət göstərirdilər. 1999-cu ildə birgə müəssisələrin ümumi istehsal və xidmətlər həcmi 560,8 mln. doll. olmuşdur ki, burada sənaye sahələrinin payı-236,3% mln. doll. (42,1%), tikinti-131,9 mln. doll. (23,5%), nəqliyyat-99,5 mln. doll. (17,7%), ticarət və xidmətlər-66,5 mln. doll. (11,8%) təşkil etmişdir. Lakin qeyd olunmalıdır ki, birgə müəssisələrin Azərbaycan iqtisadiyyatında xüsusi çəkisi nəzərə çarpacaq dərəcədə azdır, belə ki, onlar Respublikanın ümumi sənaye məhsullarının 2,4%-nə, məşğul əhalinin isə 2%-nə malikdir. 1999-cu ildə birgə müəssisələrin ümumixrac və ümumidxalda xüsusi çəkiləri 1,8% və 6,7% olmuşdur: həmin müəssisələrdə istehsal olunmuş 17,2 mln. dollarlıq isə idxal edilmişdir, saldo isə 46 mln. doll. təşkil etmişdir. Bu faktlar Azərbaycanda xarici birgə müəssisələrin hələ də az təşəkkül tapmasından xəbər verir, həmçinin milli iqtisadiyyat çərçivəsində də bu müəssisələrin aktiv fəaliyyət göstərmələri üçün bütün sahələrdə müvafiq tədbirlər görülməlidir.

cədvəl 10

Azərbaycanda birgə muəssisələrin inkişaf dinamikası (mln. doll. ABŞ)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| əə | 1993 | | 1995 | | 1999 | | 1999-da 1993-ə nisbətən, %-lə | |
| Miqdar (ədəd) | Istehsal həcmi | Miqdar (ədəd) | Istehsal həcmi | Miqdar (ədəd) | Istehsal həcmi | Miqdar (+;-) | Istehsal həcmi (+;-) |
| Sənaye | 38 | 0,24 | 65 | 13,4 | 365 | 236,3 | 327 | 263,03 |
| Tikinti | - | - | 12 | 3,1 | 100 | 131,9 | 100 | 131,9 |
| Nəqliyyat | 4 | 0 | 5 | 1,3 | 83 | 99,5 | 79 | 99,5 |
| Rabitə | 2 | 0 | 3 | 0,02 | 81 | 8,9 | 79 | 8,9 |
| Ticarət və xidmət | 27 | 0,03 | 166 | 53,3 | 400 | 66,5 | 73 | 66,2 |
| digər | 3 | 0,24 | 42 | 6,8 | 218 | 17,7 | 215 | 16,46 |
| Cəmi | 74 | 5,1 | 293 | 76,62 | 1247 | 560,8 | 1173 | 555,7 |

1994-1997-ci illərdə dunyanın 15 ölkəsinin 33 iri neft şirkətləri ilə 10 kontrakt, 1998-1999-cu illərdə isə 9 kontrakt imzalanması ilə ölkəyə böyük miqdarda xarici investisiya cəlb edilmişdir. Bu kontraktlardan 1994-cü ildə 12-14 mlrd. dollarlıq 30 il müddətinə bağlanılmış «Əsrin kontraktı» xüsusilə nəzərə çarpır. Respublikada investisiya iqliminin müəyyən əlverişsiz tərəflərinin mövcudluğuna baxmayaraq ölkəyə investisiya axını artmaqdadır. Britaniya konsaltinq şirkəti olan MAI –nin hesablarına görə 2020-2030-cu illərə qədər Azərbaycanda xarici investisiyanın həcmi 50-60 mlrd. dollara çatmışdır.

«Əsrin kontraktı» Azərbaycanın Xəzər sektorunda neft yatağının («Azəri», «Çıraq», «Günəşli») birgə istifadəsini nəzərdə tutur. Müqavilə dünyanın 8 ölkəsinin 12 şirkəti ilə imzalanmışdır: «Amoso» (ABŞ)-17,01%; «BR» (B. Britaniya)-17,13%; «Lukoil» (Rusiya)-10%; «Statoil» (Norveç)-8,56%; «Turkish Petrolium» (Turkiyə)-6,75%; «Unokl» (ABŞ)-9,52%; «Itochu Co» (Yaponiya)-7,45% («McDermant» şirkəti aksiyalarının bir hissəsini 1996-cı ildə «Hotchu Co» şirkətinə satmışdır); «Ramco» (B. Britaniya)-2,08%; «Delta» (S. Ərəbistanı)-1,68%; «Penzoil» (ABŞ)-4,81%; «Exon» (ABŞ)-5% və ARDNŞ-10% paya malikdir.

Muqavilənin dəyəri 14 mlrl. dollardır. Bütün investisiyaların 80%-i isə xarici şirkətlər tərəfindən həyata keçiriləcək. 30 il müddətinə neftdən gələn ümumi gəlir 157,6 mlrd. dollar, o cümlədən Azərbaycanın gəliri isə 81,7 mlrd. dollar olacaqdır. Ilk neft müqaviləsinin həyata keçirilməsi ilə əlaqədar olaraq Neft Konsorsiumu 1995-1996-cı illərdə 700 mln. doll. ayırmışdır.

1995-ci ildə imzalanmış «Qarabağ» yatağı üzrə cəlb ediləcək investisiya-1,7 mlrd.doll.,1996-cı ildə imzalanmış «Şahdəniz» yatağı üzrə-4 mlrd.doll., «Dan Ulduzu» və «Əşrəfi» yataqları üzrə-2 mlrd doll., 1997-ci ildə imzalanmış «Lənkəran/Talış dəniz» yatağı üzrə-1,5-2 mlrd. doll. «Yalama» yatağı üzrə-3,5 mlrd.doll., «Oğuz» yatağı üzrə-2-3 mlrd.doll., «Kürdaşı» yatağı üzrə isə 2,5 mlrd.doll. təşkil edəcəkdir.

Butovlukdə «Əsrin kontraktı» imzalandıqdan sonra Azərbaycanın enerji yataqlarının işlənməsində iştirak edən ölkələrin sayı artmış və hazırda 15 kontraktda 14 ölkənin 28 şirkəti iştirak edir**.**

Cədvəl 11

**Bağlanmış kontraktlar üzrə neft hasilatı və investisiya göstəriciləri.**

|  |  |  |  |  |  |  |
| --- | --- | --- | --- | --- | --- | --- |
| № | Yatağın adı | Neft hasilatı həcmi (mln.ton) | Faktiki hasilat | Inves  Tisiya (mlrd.doll.ABŞ) | Faktiki yatırılmış | Azərbaycanın payı |
| 1 | “Azəri”, “Cıraq”, “Günəşli” | 600 | 4,1 | 12,0 | 2,108 | 10 |
| 2 | “Qarabağ” | 80-150 | \_\_\_ | 1,7-2,0 | 0,120 | 10 |
| 3 | “Şahdəniz” | 100 | \_\_\_ | 4,0 | 0,400 | 10 |
| 4 | “Əşrəfi”, “Dan Ulduzu” | 100-150 | \_\_\_ | 1,5-2,0 | 64,5 | 20 |
| 5 | “Lənkəran-dəniz” “Talış dəniz” | 100 |  | 1,5-2,0 | 36,6 | 15 |
| 6 | “Yalama” | 100 | - | 1,5-2,0 | 4,5 | 40 |
| 7 | “Naxcıvan” | 75-100 | - | 5,0 | 22,5 | 50 |
| 8 | “Abşeron” | 150-300 | - | 3-3,5 | 1,6 | 50 |
|  | digərləri | … | … | … | … | … |
|  | **Cəmi** | **2330-3095** | **4,1** | **54,8-61,3** | **3600** | **37,6** |

*Mənbə: ARDNŞ*

Respublikada iri həcmli kontraktların imzalanması dünyanın iri şirkətləri-TMK-ın ölkəyə artan maraqlarının da əks etdirir. Milli iqtisadiyyat artıq TMK-ın ölkədə filiallarının yaradılması ilə xarici birbaşa investisiyaların axını ilə qarşılaşmaqdadır. Cəlvəl 9-dən göründüyü kimi birgə müəssisələrə və xarici kompaniya filiallarına yatırılan birbaşa investisiyaların həcmi göstərilən periodda 75 dəfə artaraq 1119,2 mln. dollara çatmışdır ki, bu da milli iqtisadiyyatda investisiya aktivliyinin artdığını göstərir.

Azərbaycana xarici investisiya qoyuluşları aktiv olaraq 1994-cü ildən sonra – siyasi sabitliyin yaradılması, atəşkəs rejiminin tətbiqi ilə bişlanmışdır. Əgər 1991-1994-cü illər ərzində ölkəyə cəmi 150 mln. doll. investisiya qoyulmuşsa, son bir neçə ildə onun həcmi 9,8 dəfə artaraq 1742 mln. dollara çatmışdır. Bu investisiyaların əksər hissəsi bilavasitə istehsal sferasına yatırılmışdır. 1995-ci ildə isə xarici investisiyaların koordinasiyası və layihələrin hazırlanmasına texniki kömək üzrə Milli Agentlik yaradılmışdır.

Malik olduğu zəngin mineral resurs ehtiyatlarına görə 1997-1999-cu illərdə Respublikaya 1 mlrd. dollardan çox xarici investisiya cəlb edilmişdir. Yalnız 1998-ci ildə ölkə iqtisadiyyatına 1,5 mlrd. dollar xarici birbaşa investisiya qoyulmuşdur ki, əhalinin adam başına 187 dollar investisiya düşür. Bu göstərici 1994-cü illə müqayisədə 94 dəfə artmışdır. Adam başına düşən orta investisiya göstəricisinə görə Azərbaycan keçid iqtisadiyyatını ölkələr içərisində ilk yerlirindən birini tutur. (Cədvəl 12). Müqayisə üçün göstərək ki, Rusiyada bu göstərici-70 dollar, Polşada-140 dollar, Ukraynada-60 dollar təşkil edir.

Olkə iqtisadiyyatına qoyulan daxili investisiyaların həcmi 1999-cu il istisna olmaqla kiçikdir. Belə ki, 1993-cü ildən 1999-cu ilə qədər daxili investisiyaların həcmi uyğun olaraq 245; 153; 169; 312; 387; 431 və 1062 mln. dollar olmuşdur ki, 1993-1999-cu illər ərzində ümumilikdə 2759 mln. dollar təşkil etmişdir. Daxili investisiyaların strukturuna diqqət yetirdikdə neft sektoruna daha çox kapital qoyulması aydın olur-1086 mln. dollar. Ümumilikdə sənaye sektoruna 1432 mln. dollar investisiya yatırılıb ki, bunun da 340 mln. dolları tikinti, 281 mln. doll. nəqliyyat və rabitə sahəsinə qoyulmuşdur.

Tədqiqatlar gostərir ki, Azərbaycana gələn xarici kapital əsasən birbaşa xususi investisiyalar formasındadır. 1994-1999-cu illərdə iqtisadiyyatı yatırılmış ümumi investisiyaların (5016, 2 mln. doll.) 84,7%-i birbaşa xarici investisiyadır. (4248,1 mln. doll.)

#### Diaqram9

Azərbaycan iqtisadiyyatına qoyulmuş ümumi investisiyalar tərkibində birbaşa investisiyaların xüsusi çəkisi

(mln. doll. ABŞ).

Birbaşa investisiyaların ümumi tərkibində qeyri-kredit investisiyalar. 78,3% (3927,8 mln. doll.) təşkil edir ki, bunlar da birbaşa investorlar tərəfindən konkret müəssisələrə qoyulmuşdur. Bu investorlar müəssisənin yaradılmasından hazır məhsulun istehsalının təşkil olunmasına qədər bütün istehsal prosesində birbaşa iştirak edir.

Qeyd edək ki, 2000-ci ildə Azərbaycana 952 mln. doll. xarici investisiya yatırılmışdır ki, bu isə ötən illərə nisbətən azdır. 2000-ci ildə iqtisadiyyatımıza yatırılan investisiyaların 574 mln. doll. neft sektoruna yönəldilmişdir. (60%)

1994-1999-cu illərdə olkəyə yatırılmış birbaşa investisiyaları sahə strukturuna fikir versək yenə də yanacaq-energetika kompleksinin dominantlığını görərik. Bu isə digər sahələrinin investisiya iqlimlərinin qeyri-əlverişliyi ilə izah olunur. Cədvəl 12-dən göründüyü kimi qeyri-neft sektoruna qoyulan birbaşa investisiyalara həcmi 1132,2 mln. doll. olmaqla neft sektoruna nisbətən 2,5 dəfə aşağıdır. 5 il ərzində ölkə iqtisadiyyatında yatırılan investisiyaların 7,8%-i nəqliyyat sahəsinə; 4,1%-i komunikasiyaya; 7,8%-i tikinti sənayesinə; 3%-i isə ASK və digər sahələrə də yüksəlmişdir.

Azərbaycan iqtisadiyyatının müasir şəraitindən istehsal prosesini təkmilləşdirmək, yeni texnologiya tətbiq etmək üçün ölkənin xarici investisiyalara tələbatı böyükdür. Bu səbəbdən də investisiya siyasətinin hazırlanması və optimal tətbiqi zəruridir. Xarici investisiyanın cəlb edilməsində dövlətin rolu danılmazdır, belə ki, investisiyaların iqtisadiyyatı sahələri arasında optimal bölüşdürülməsi vacibdir.

Azərbaycan Respublikasının iqtisadiyyatına ən çox investisiya yatıran ölkə ABŞ-dır, son üç il ərzində ABŞ tərəfindən qoyulan investisiya ümumi investisiyanın tərkibində təxminən 33% paya malik olmuşdur. 1999-cu ildə bu ölkədən Respublikamıza 1100,8 mln. doll. kapital qoyulmuşdur ki, bu da əsasən ABŞ kompaniyalarının Azərbaycanda olan neft maraqları ilə əlaqədardır. Digər ən böyük investor ölkələr Türkiyə və Böyük Britaniyadır. 90-cı illərdə bu ölkələrdən yatırılan birbaşa investisiyaların xüsusi çəkisi 30% təşkil etmişdir.

Cədvəl 12.

Azərbaycan iqtisadiyyatına yatırılan xarici investisiyaların dinamikası və strukturu. (mln. doll.)

|  |  |  |  |  |  |  |  |
| --- | --- | --- | --- | --- | --- | --- | --- |
| Goctəricilər | 1994 | 1995 | 1996 | 1997 | 1998 | 1999 | 1994-1999 |
| I Xarici investisiyalar cəmi: | 15,0 | 375,2 | 620,6 | 1370,3 | 1472,0 | 1091,1 | 5016,2 |
| bunlardan:  1 struktur dəyişikliklərə investisiyalar | - | 157,5 | 80,4 | 152,0 | 42,0 | - | 431,9 |
| **2 birbaşa investisiyalar** | 15,0 | 217,7 | 540,2 | 1155,3 | 1430 | 754,9 | 4248,1 |
| bunlardan:  a)kredit investisiyalar | 114,0 | 62,9 | 21,1 | 44,3 | 78,0 | 336,2 | 656,5 |
| b) qeyri-kredit invest. | 36,0 | 154,8 | 519,1 | 1111,0 | 1352,0 | 754,9 | 3927,8 |
| bunlardan:  neft sektoruna, cəmi | 22,0 | 139,8 | 417,3 | 780,1 | 891,8 | 544,5 | 2795,5 |
| həmcinin:  a) ABƏŞ  b)digər neft kontraktları | -  22 | 139,8  - | 416,3  1,0 | 632,1  148 | 598  296 | 322,9  221,6 | 2108,9  686,6 |
| digər sahələrə | 14,0 | 15,0 | 101,8 | 330,9 | 460,2 | 210,4 | 1132,3 |
| **II birbaşa investisiyala-rın sahə strukturu** |  |  |  |  |  |  |  |
| Sənaye | 3,0 | 3,2 | 28,2 | 91,6 | 128,2 | 55,4 | 308,6 |
| Tikinti | 3,0 | 3,5 | 32,2 | 104,2 | 154 | 10,9 | 307,8 |
| Nəqliyyat və kommunikasiya | 2,0 | 2,0 | 6,5 | 21,2 | 37 | 94,7 | 163,4 |
| Ticarət və xidmət | 4,0 | 4,3 | 22,8 | 74,0 | 100 | 27,8 | 232,9 |
| Digər sahələr | 2,0 | 2,0 | 12,1 | 39,9 | 41 | 21,6 | 118,7 |

diaqram 10

1994-1999-cu illər ərzində Azərbaycan iqtisadiyyatına yatırılmış birbaşa xarici investisiyaların ölkələr üzrə xüsusi çəkisi, %

Cədvəl13

Azərbaycan iqtisadiyyatına yatırılmış birbaşa xarici

investisiyaların ölkə üzrə bölgüsü. (mln. doll. ABŞ)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1994 | 1995 | 1996 | 1997 | 1998 | 1999 | 1994-999 |
| Cəmi | 150,6 | 218 | 540 | 1155 | 1430 | 755 | 4248 |
| Turkiyə | 40 | 52 | 73 | 188 | 204 | 103 | 660 |
| ABŞ | 61 | 208 | 383 | 416 | 166 | 1237 | - |
| Boyuk Britaniya | 6 | 28 | 81 | 184 | 210 | 163 | 672 |
| Almaniya | 1 | 1 | 4 | 27 | 38 | 7 | 78 |
| Rusiya | 3 | 15 | 44 | 85 | 82 | 47 | 276 |
| Italiya | - | - | - | 13 | 15 | 38 | 66 |
| Yaponiya | 2 | 5 | 17 | 42 | 67 | 13 | 146 |
| Fransa | 1 | - | - | 14 | 17 | 44 | 76 |
| Norvec | 1 | 12 | 35 | 69 | 95 | 63 | 275 |
| S.Ərəbistanı | 2 | 2 | 7 | 12 | 15 | 6 | 44 |
| BƏƏ | - | 1 | 2 | 8 | 16 | 8 | 35 |
| Isvecrə | 1 | 1 | 4 | 20 | 20 | 15 | 61 |
| Iran | 0,6 | 1 | 1 | 9 | 41 | 24 | 76,6 |
| Digərləri | 90 | 39 | 64 | 101 | 194 | 240 | 728 |

Mənbə: Azərbaycan Iqtisadiyyat Nazirliyi.

Respublikada dovlət sektorunun getdikcə azalmasına baxmayaraq bu sektora orta müddətli kapital qoyuluşları üzrə proqram tətbiq olunmaqdadır. 1998-2000-ci illər üçün Azərbaycanda dövlət sektoruna orta müddətli investisiya proqramı (DSOIP) 1997-1999-cu illəri əhatə edən bir il öncəki uyğun proqram üzrə hazırlanmışdır. Proqramın hazırlanmasının bu metodu onun daha effektli olması üçün istifadə edir. 1996-cı ildə bu proqramı hazırlamış Ticarət Nazirliyinin hesablamalarına görə Azərbaycanın xarici investisiya tələbatı 12 mlrd. 296 mln. dollardır. Respublika Iqtisadiyyat Nazirliyinin hesablamalarına görə isə bu rəqəm 20 mlrd. dollara bərabərdir. Bu həcmdə investisiyaları ölkəyə cəlb edilməsində Azərbaycan dövlətinin qarşısında çox böyük vəzifələr durur, belə ki, əlverişli investisiya iqlimi imecinin formalaşması ölkə üçün çox vacibdir. Əlbəttə, iqtisadiyyatın inkişafı üçün daxili investisiyalardan daha səmərəli olardı, belə ki, ölkə daxilində böyük həcmdə milli kapital toplanmışdır və bunun da bir hissəsi hər il ölkədə bu və ya digər yollarla ixrac edilir. Mənim fikrimcə, əgər ölkədə toplanmış qeyri-leqal kapitala qanunvericilik maneəsi aradan qaldırılsa (Rusiya təcrübəsi), həmin kapitalın sahibləri öz ölkələri-Azərbaycan üçün mühüm və pltensial istehsallara çevrilə bilərlər.

MDB olkələri arasında hazırda investisiya əməkdaşlığı üzrə aktiv əlaqələr qurulmaqdadır. (Cədvəl 14) Bu ölkələr uzun müddət qarşılıqlı asılılıq şəraitində mövcud olduqlarını nəzərə alaraq bu sahədə müsbət meyllər yarada bilər ki, bu da regionda makroiqtisadi sabitliyə gətirmiş olar. Artıq MDB ölkələri arasında dövlətlərarası komitet (DIK) yaradılmış və ölkələr arasında ümumi investisiya məkanının yaradılması işi ilə məşğuldur. DIK-in investisiya sferasında əsas sənədi 1993-cü ildə Aşqabadda imzalanmış “Investisiya fəaliyyəti sferasında əməkdaşlıq” sazişidir. Lakin qeyd edək ki, MDB ölkələri arasında investisiya əməkdaşlığı o zaman müsbət effekt verə bilər ki, MDB tam inteqrasiya məkanına-birliyə çevrilsin, son zamanlar isə bə’zi əks proseslər müşahidə olunmaqdadır.

Xarici investisiyalarla xarici ticarət arasında olaq əlaqə mə’lumdur və bu əlaqənin xarakteri iqtisadiyyatın seçilmiş sektorundan asılıdır. Xammal sektorunda dünya praktikasından göründüyü kimi birbaşa xarici investisiyalar xarici ticarət axınına stimullaşdırıcı tə’sir göstərir. Məsələn, konkret, Azərbaycandan xammal axını-ixracı artır, TMK-ana ölkələrinin xammal üzrə importu isə artır. Son zamanlar Respublikamız ixracatın strukturunun onun ümumi həcmini artırmaqla dəyişmək istiqamətində tədbirlər həyata keçirir, belə ki, TMK-nın bütün digər üstünlüklərindən istifadə etməyə cəhd göstərərək e’maledici sənaye sahələrinin inkişafına çalışır.

#### Cədvəl 14

Postsosialist olkələrə investisiya e’tibarlılıq göstəriciləri.

|  |  |  |
| --- | --- | --- |
| Yer | Olkə | E’tibarlılıq göstəricisi |
| 59  62  63  79  84  93  104  129  131  136  137  **139**  145  163 | Latviya  Litva  Estoniya  Rusiya  Kazaxıstan  Ozbəkistan  Moldova  Ukrayna  Belarusiya  Ermənistan  Tacikistan Azərbaycan Turkmənistan  Gurcustan | 57,71  56,66  56,54  49,74  45,91  39,41  36,31  29,69  29,10  25,62  25,61  **25,11**  24,60  17,04 |

# **Nəticə və təkliflər**

Beynəlxalq təsərrufatın inkişafının müasir dövrdə bilavasitə birbaşa xarici investisiyalar nəticəsində meydana çıxmış transmilli şirkətlərin beynəlxalq istehsal prosesində aktiv iştirakı nəticəsində kapital, əmək və digər resursların beynəlxalq miqrasiyasının payının artması ilə müşahidə edilən transmilliləşmə prosesinin miqyasları genişlənməkdə davam edir. Transmilliləşmə prosesində TMK-ların hakim mövqeyi və tə’sir dərəcəsi maliyyə, işçi qüvvəsi, texnologiya, xammal komponentlərlə təchizat, xidmət və satış sahələri kimi strateji mühüm sferalarda idarəetmə əməliyyatlarının konsentrasiyası ilə şərtləndirilir. Dünya iqtisadiyyatında TMK-ın transmilliləşmə prosesində rolunu müxtəlif siyasi-iqtisadi istehsal-ticarət, sahibkarlıq, sistem və makroiqtisadi aspektlərlə analiz etmək mümkündür. XXI əsrin astanasında transmilli kompaniyaların ümumilikdə dünya təsərrüfatı və qlobalizasiya prosesi ilə qarşılıqlı əlaqəsinin makroiqtisadi analizdə nəzərdən keçirilməsi mühüm əhəmiyyət kəsb edir.

Əmtəələrin xarici bazarlara cıxarılmasının geniş və həm də müxtəlif əlverişli üsulların mövcud olmasına baxmayaraq TMK-lar birbaşa xarici investisiyalara daha çox üstünlük verir. Bilavasitə xarici investisiyalarla bağlı olan TMK-larhazırda dünya ÜDM-nun 5/1 – 4/1 hissəsini «idarə edir», dünya ticarətinin isə 3/1 hissəsi firmadaxili ticarətin payına düşür. Bununla da transmilliləşmə prosesində TMK-lar dünya təsərrüfatının əsas tərkib hissəsinə çevrilir.

Hazırda bütün keçid iqtisadiyyatlı ölkələr kimi Azərbaycan da istehsalın iflic vəziyyətinə düşməsi, informasiya və digər problemlər qarşısında qalmışdır ki, onları da təkcə həll etmək Respublika üçün qeyri-mümkündür. Sadaladığımız səbəblərdən iqtisadiyyata milli kapital qoyuluşları kəskin şəkildə aşağı düşmüş və xarici investisiyaların cəlb edilməsi ilə bu vəziyyətdən çıxma şəraiti yaranmışdır.

Lakin bə’zi məsələləri araşdırdıqda aydın olur ki, Azərbaycan hökumətinin investisiyalarla bağlı iqtisadi siyasəti optimal deyil: belə ki, əsasən xarici birbaşa investisiyalara üstünlük verilməklə milli investisiya mənbələrinə cüz’i miqdarda istifadə edilir. Qeyd etsək ki, Azərbaycanın 1 mlrd. dollar həcmində valyuta ehtiyatları var, (bü məbləğin 360 mln. dolları neft fondunda saxlanılır) onda bu vəsaitlərin 70-80%-dən səmərəsiz istifadə edildiyini görərik (əmtəə, bu vəsaitlərin qalan hissəsi valyuta əməliyyatları ilə bağlı proseslər üçün ayrılmalıdır). Belə ki, bu vəsaitlərin bilavasitə istehsal prosesinə investisiya olunması, fikrimcə daha çox effekt verərdi.

Bir məsələyə də diqqət yetirək: aydındır ki, TMK-lar hər bir dövlətin «sağ əlidir», bu baxımdan Azərbaycanda da «böyük biznesi» yaradılması istiqamətində ilk addımların atılması ona artıq gəlib çatmışdır. Respublika hökuməti iri sahibkarlıq subyektlərinə münbit şərait yaratmaqla (həmçinin korrupsiyanın qarşısını almaqla) və onlara tam «dəstək» verməklə ölkədə TMK-ın yaranması üçün ilk addımlar ata bilər. Hazırda Azərbaycanda «böyük biznesin» yaradılması üçün aşağıdakı potensial sahələri mövcuddur:

I. Neft hasilatı və e’malı;

II. Neft sənayesi ilə bağlı olan kimya sənayesi;

III. Aqrobiznes.

Respublikada TMK-ın yaranmasında bir çox maneələr (bürokratik maneələr, korrupsiya, müharibə şəraiti, iqtisadiyyatın zəif olması və s.) mövcud olsa da, bə’zi müsbət cəhətlər var ki, bütün bunlar da Azərbaycan ölkəsinin gələcəkdə iri transmilli şirkətlərə məxsus olacağı haqqında optimist fikirləşməyə imkan verir

## **Ədəbiyyat siyahısı**

1. Доминик Салвадоре – «Международноя экономика», Москва-1999
2. Авдокушин Е.Ф. – «Международные экономические отношение», Москва-1999
3. Киреев А. – «Международная экономика» Москва-2000
4. Под.ред.проф. Осьиовой и проф. Колесова – «Мировая экономика: экономика зарубежных стран», Москва-2000
5. Булатов А.С. – «Мировая экономика», Москва-1999
6. Рыбалкина - «Международные экономические отношение» Москва-2000.
7. Ломакин В.К. – «Мировая экономика» Москва-1999
8. Уилям Р. Шари, Гордон Дахили. Александр, Джерри В.Бейли – «Инвестиции», Москва-1999
9. Гаджиев Ш. – «Азярбайджан на пути к мировому сообществу – стратегия внешнеэкономического развития», Киев-2000
10. «World Investment Report 2000: Cross-border Mergers & Acquisitions and development», UN-2000
11. «Доклад о мировых инвестициях, 2000: ПИИ и праблемы развития», UNCTAD
12. “World Investment Report 2000: the challangeof development”, UN-2000
13. “World Bank Annual Report”, WB-1999
14. I.H.Alıyev, S.A.Ibadov – «Azərbaycan Iqtisadiyyatı», Bakı- 1998
15. Просеси данным Госкоомстата Азярбайджана, «Азярбайджан в статистических показателях в 1999 г.», Баку-1999

### Internet mənbələri

1. Михали Шимаи, профессор, Венгрская Академия Наук – «Роль и влияние транснациональных корпораций в глобальных сдвигах в конце ХХ столетия», 1999
2. Михали Шимаи, профессор, Венгрская Академия Наук – «Государство и транснациональные компании в процессе транснационализация», 2000
3. «Financial Times» qəzeti, sentyabr, 2000 – aprel 2001 nomrələri. www.financialtimes.net
4. www.yahoo.com-“global FDI inflows and outalows report”

“trancnational cjrporations and FDI”